text:
Akarere ka Nyagatare ni kamwe mu dukunze guhura n’izuba ryinshi cyane mu gihe cy’impeshyi, rimwe na rimwe abaturage bagataka inzara n’amapfa.
Ni muri urwo rwego Ikigo cy’Imari, Atlantis MFI ku bufatanye na Ministeri y’Ubuhinzi n’Ubworozi biciye mu Kigo gishinzwe Ubuhinzi n’Ubworozi, RAB, hamwe n’Ikigega gishinzwe ubuhinzi n’ibiribwa ku Isi (FAO), cyateye inkunga iyo Koperative y’abahinzi babaha ibikoresho bizabafasha guhangana n’ibyo bibazo.
Ibyo bikoresho birimo imashini esheshatu zitanga amashanyarazi (generators), izikoreshwa mu kuhira imyaka (rain guns) cumi n’ebyiri, n’amatiyo y’amazi 240 mu migende azakoreshwa kuri hegitare 40 z’ubutaka.
Umuyobozi Mukuru w’Agateganyo wa Atlantis MFI, Alfred Ndayisaba, yatangaje ko ikoranabuhanga ryatangiriye muri Mimuli mu Karere ka Nyagatare rizabafasha kugera ku bandi bahinzi kugira ngo na bo bahabwe inkunga.
Yagize ati "Twabonye imyirondoro y’abahinzi basaga 250,000 kandi ubu amakuru tubakesha (Bio data, ibyerekezo bya GPS n’ibikorwa by’ubuhinzi by’ibanze) bidufasha kubaha ubufasha nk’ubu bakeneye. Dukorana n’abahinzi hifashishijwe telefone, kandi bashobora gusaba ndetse bakoreheza ubusabe bw’inguzanyo batarinze kuza kuri banki.”
Umuyobozi w’Akarere ka Nyagatare wungirije ushinzwe Ubukungu, Kayitare Didace, yashimye igikorwa kigamije iterambere ry’ubuhinzi mu cyaro ndetse n’uburinganire mu iterambere ry’abaturarwanda, byombi bikaba bigize intego z’iterambere ry’u Rwanda.
Umuyobozi ushinzwe ibikorwa byo kuhira imyaka muri RAB, Innocent Nzeyimana, yatangaje ko ari ibyo kwishimira kubona hari imishinga ifatika kandi isobanutse yo guteza imbere ku bufatanye bw’ibigo by’imari n’abahinzi baciriritse muri ako karere.
Uwari uhagarariye FAO, Dr. Otto Muhinda yakanguriye Koperative Amizero Iwacu kubungabunga ibikoresho bahawe anashimangira ko uwo muryango uzakomeza gutanga ubufasha ubwo ari bwo bwose, ku bahinzi bari mu gihugu hose, yaba abari muri koperative cyangwa abikorera ku giti cyabo.
Atlantis Microfinance Ltd ni ikigo cy’imari iciriritse gikora imirimo yo kubitsa cyemerewe gukora na Banki Nkuru y’u Rwanda tariki 15 Nzeri 2014, kikaba gifte icyicaro gikuru mu Mujyi wa Kigali.


c: text/html

text:
Aganira n’itangazamakuru, umuyobozi Mukuru w’Itorero Redeemed Gospel Church Rwanda, Bishop Rugagi Innocent, aremeza ko ari mu bihe bikomeye kandi bibi bitamworoheye dore ko muri iyi minsi yihariye itangazamakuru kubera gufungirwa urusengero ruherereye mu Mugi rwagati ndetse no guhanurira umwe mu bakobwa bahataniraga ikamba rya Nyampinga w’u Rwanda ibyaje kurangira bibaye ibinyoma, ibi bibazo byose bikaba byatumye ageze aho asaba abantu kumusengera.
Muri iki gihe Bishop Rugagi ntiyorohewe n’abamukwena nyuma y’aho hagiye hatangazwa ko yahanuriye umukobwa witwa Umunyana Shanitah ko azaba Nyampinga w’u Rwanda, bizakurangira atamubaye ariko k’ubw’amahirwe yegukana umwanya w’igisonga cy’uwabaye Nyampinga.
Aganiro n’itangazamakuru kuri uyu 28 Gashyantare 2018, Bishop Rugagi nibwo yafashe umwanya wo kwisobanura no gusubiza ibibazo bitandukanye bimaze iminsi bimuvugwaho birimo icyo gufungirwa urusengero icy’ubuhanuzi bwe bucyemangwa ndetse n’ibindi bitandukanye bishobora kuba bimusiga isura itari nziza mu ruhando rw’abandi ba Bishop.
Aha Rugagi yagize ati "Ndi mu bigeragezo bikomeye nkeneye inkunga y’amasengesho kandi nanjye nkomeje gusenga nawe kandi unsengere ”.
Ku byerekeranye n’ubuhanuzi bwe akora
Aha yibanze k’ubuhanuzi yavuzweho ko yakoreye umukobwa washakaga kwegukana ikamba rya nyampinga,yarahiye yeruye ko mubyukuri atamuhanuriye ngo yegukane iryo kamba ahubwo yamusabiye umugisha.
Rugagi yagize ati"Tariki 4 Gashyantare 2018, nibwo nahamagaye umukobwa witwa Shanitah. Shanitah ni umwana wanjye, aririmba muri Angels (Korali yo mu Itorero Abacunguwe). Papa we ni umujyanama mu rusengero, rero niwe wansabye ngo nsengere umukobwa we ari mu irushanwa rya Nyampinga w’u Rwanda. Mu by’ukuri njyewe icyo nakoze ni ukumusabira umugisha ntabwo ari ukumuhanurira".
Yakomeje avuga ko akunda gushyigikira abanyarwanda baba bafite impano bacyeneye kuzigaragaza,arinabwo yatanze urugero rwa Alpha Rwirangira wigeze kwegukana igihembo cya Task Project ko icyo gihe yari muri Kenya kandi ko yamushyigikiye.
Yagize ati “Mba numva ko nashyigikira umunyarwanda wese ufite impano runaka kandi agashaka kuyigaragaza. Nahamagaye Belinda na Shanitah ndanabasengera bombi ariko ntabwo nigeze mbahanurira. Urabona iyo Imana iba yampaye ubwo buhanuzi? mba narabahanuriye.”
Ku byerekeranye n’ifungwa ry’urusengero rwe ruherereye mu Mujyi
Aha yavuze ko bijya gutangira ari abazungu b’Abahinde bakorera hafi y’urusengero rwe, ahamya ko bagejeje ikibazo cyabo ku buyobozi bw’Umurenge wa Nyarugenge, ari nabwo ubuyobozi bwaje kumusaba ko yashyiramo ibyuma birinda urusaku (Sound proof).Ibi byuma Bishop Rugagi ngo yabishyizemo nyuma , Umuyobozi w’Umurenge araza aramufungira birangije ajya ku karere bamuha urupapuro rumuha uburenganzira bwo gufungura ariko nyuma umurenge uragaruka uramufungira.
Arongera abazwa impamvu atagiye kurega abamufungiye urusengero ku rwego rubakuriye avuga ko yanze gukomanya imitwe ubuyobozi.
Yagize ati “Ikintu ugomba kubanza kureba ni ukureka ikintu kitwa igonganisha ry’inzego ugatwara ibintu mu mahoro, niba komanda wa Polisi turi kumwe akaba ari kubwira Gitifu ati ko afite urwandiko rw’iminsi ine kugira ngo abe yimutse mwamuretse, Gitifu ati oya.”
Ubusabe yasabye abakunzi be ndetse n’abanyarwanda nuko bajya ku mavi bakamusengera kuko arageramiwe nubwo nawe asenga, ariko inkunga y’amasengesho nti yamugwa nabi.
Daniel MUKESHIMANA/Umubavu.com
Mbanje kubasuhuza mwe mwese kubyumva so ndagirango mbwire umukozi wimana Rugagi ngo ukomere kndi ushinyirize mubigeragezo urimo kuko nyuma yo gushinyiriza uzashisha humura ibyo bizashira kndi abavugabo ntibabura igifite agaciro nicyo imana yakuvuzeho murakoze.
Mbanje kubasuhuza mwe mwese kubyumva so ndagirango mbwire umukozi wimana Rugagi ngo ukomere kndi ushinyirize mubigeragezo urimo kuko nyuma yo gushinyiriza uzashisha humura ibyo bizashira kndi abavugabo ntibabura igifite agaciro nicyo imana yakuvuzeho murakoze.
Rugagi erega ubeshyera Imana cyane reka wumve ntacyo urabona ahubwo nushake wihane kuko wishyize hejuru cyane wigisha ibintu bidasobanutse byibitangaza kandi sibyo dukeneye . dukeneye abakozi bi Mana atarabinda bigisha ijambo ryi Mana rivana abantu mu byaha kuko Ijambo ry’ Imana riravuga ngo nituguma muriyo Amagambo yayo akaguma muri twe dusabe cyo dushaka izakiduha

robotstxt: allowed

filter: keep


text:
Nk’uko biteganywa n’itegeko rishyirho sitati igenga abakozi ba leta,mbere yo gutangira imirimo ye, umukozi wa leta agomba kurahira imberey’umukozi ubifitiye ububasha. Ni muri urwo rwego, abakozi bashya b’Akarere ka Huye bashyikirije indahiro yabo umuyobozi w’Akarere.
Ni umuhango wabereye mu karere ka Huye kuri uyu wa mbere tariki 06 Werurwe 2017,ubwo abanyamabanga Nshingwabikorwa bashya b’imirenge bane bashyikirizwaga inshingano zo kuyobora imirenge, aho babiri muri bari basanzwe ari abakozi b’Akarere, n’abandi babiri bashya bahise banarahirira kuzuza inshingano zabo. Nk’uko byasobanuwe n’umunyamabanga Nshingwabikorwa w’Akarere ka Huye NSHIMIYIMANA Vedaste,ngo buri mukozi wese mbere yo gutangira imirimo ye aba agomba kubanza kurahirira kuzatunganya neza imirimo ishinzwe. Ngo iyi ndahiro ishyikirizwa umuyobozi ubifitiye ububasha, aho ku rwego rw’Akarere indahiro yakirwa n’umuyobozi w’Akarere.yasobanuye kandi uko umuhango ukorwa, ko umukozi wa Leta arahira afatishije Ibendera ry’Igihugu ikiganza cy’ibumoso azamuye ukuboko kw’iburyo akarambura ikiganza hejuru.
Mbere yo kwakira indahiro z’aba bakozi, umuyobozi w’Akarere KAYIRANGA MUZUKA Eugene akaba yabanje gutanga impanuro zitandukanye, azigeza ku bakozi bashyashya hamwe n’abasanzwe mu kazi bari bitabiriye uyu muhango. Mu mpanuro ze, Umuyobozi w’Akarere yishimiye ko aba bakozi bashimye Akarere ka Huye ubwo bagasabagamo Akazi. Yavuze ko ibyo bigaragaza ikizere bagiriye aka karere, bityo akaba afite ikizere ko aba bakozi bazarangwa n’umurava mu kazi kabo. Yasabye aba bakozi bashya kuzubahiriza inshingano zabo bashyira imbere inyungu z’igihugu,aho gushyira imbere inyungu bwite.Umuyobozi w’Akarere yabwiye abari aho ko umuyobozi mwiza ari ushyira imbere inyungu z’umuturage akorera, kuko iterambere ry’abaturage ari ryo ry’igihugu. Yasabye abari bagiye kurahira kuzubaha inzego z’ubuyobozi hamwe no kubahiriza uburenganzira bw’abo bazakorana.
Abanyamabanga Nshingwabikorwa bahawe kuyobora imirenge ni NSHIMYUMUREMYI Laurent wahawe kuyobora umurenge wa KIGOMA, dore ko ari na wo yari asanzwe akoreramo;KALISA Constantin yahawe umurenge wa MARABA; UWIMABERA Clemence yahawe kuyobora umurenge wa MUKURA; na HAKUZIMANA Jean Baptiste wahawe kuyobora umurenge wa RWANIRO.
Itegeko N° 86/2013 ryo kuwa 11/09/2013 rishyiraho sitati rusange igenga Abakozi ba Leta,Umutwe wa III,Icyiciro cya mbere, ingingo ya 10,ivuka ko mbere yo gutangira imirimo, Umukozi wa Leta agomba kurahirira imbere y’Umuyobozi ubifitiye ububasha muri aya magambo: “Jyewe,……………………………..., ndahiriye u Rwanda ku mugaragaro:1° ko ntazahemukira Repubulika y’u Rwanda;2° ko nzubahiriza Itegeko Nshinga n’andi mategeko;3° ko nzubaha Inzego za Leta ;4° ko nzakorana umurava imirimo nshinzwe, nubahiriza uburenganzira bw’abagenerwa serivisi bose; 5° ko nzakoresha ukuri mu kazi, kandi ko ntazamena ibanga ry’akazi. Nintatira iyi ndahiro, nzabihanirwe n’amategeko.Imana ibimfashemo”.


text:
Producer Washington umenyerewe mu gutunganya indirimbo z’abahanzi bakomeye muri Uganda akaba yakoranaga bya hafi n’itsinda Goodlife, yafashwe n’ikiniga ubwo yarimo asobanura iby’urupfu rwa Moses Ssekibogo (Mowzey Radio), anavuga uburyo ku munsi uyu muhanzi yakubiswe inkoni zamuviriyemo urupfu yari yiriwe avuga kuri Bibiliya.
Mu Gitondo cyo kuri uyu wa Mbere tariki 5 Gashyantare 2018, Nibwo Washington yagarutse kuri ibi mu kiganiro Morning Breeze gitambuka kuri Televiziyo NBS yo muri Uganda.
Uyu mugabo yatangaje byinshi ku bijyanye n’urupfu rwa Mowzey Radio, dore ko aba bombi bari kumwe mu ijoro ryo ku wa 22 rishyira ku wa 23 Mutarama 2018, ubwo Radio yakubitwaga bikamuviramo urupfu.
Mu gusobanura iby’urugendo rwa Radio yerekeza Entebbe, Washington Yagize ati “Nzi ukuri kw’ibyabaye byose. Mbere na mbere nagira ngo nihanganishe abo mu muryango wa Mowzey Radio (Imana imwakire). Hari kuwa 23 Mutarama, Umunsi w’umwijima (mubi), nasanze Radio iwe aho yabaga I Makindye yashakaga kujya Entebbe kuko yari ahafite inzu arimo kubakayo ansaba ku muherekeza”
Yakomeje agira ati “Twinjiye mu modoka nka saa Cyenda z’amanywa , twari batatu mu modoka. Ubwo ariko mu nzira twagendaga tuvuga ku buzima, urukundo ndetse no gufatanya. Narababaye nyuma y’ibyabaye. Kuri uwo munsi yiriwe avuga ibijyanye na Bibiliya . Ikindi kintu nzi ni uko kuri uwo munsi yahamagawe n’umukobwa witwa Pamela”
Ati “Pamela yabwiye Mowzey ku musanga mu kabari ari nabwo twaje kujyayo ahagana saa kumi n’imwe hafi n’ebyiri (5-6h00), Pamela yari muri ako kabari ari kumwe n’itsinda ry’inshuti ze ngewe ntazi, Radio yahise yicarana nabo ngewe ariko sinicarana nabo kuko bariho banywa inzoga. Natangiye kumva ntameze neza kubera ibyo nabonaga biri kuba. Nabwiye Radio ko twataha aranga ndasohoka njya mu modoka marayo iminota 10 mutegereje”
Yunzemo ati “Nyuma naje guhura na Pamela musaba ko yabwira Mowzey tugataha ambwira ko Mowzey ari hafi kuza. Nyuma Pamela yagarutse hanze ndamubaza nti ‘Ni Ibiki murimo gukora?’ kuko bwari bwije”
Washington na Mowzey Radio ntibahuzwaga n’akazi ahubwo bari basanzwe ari inshuti
Washington kandi yakomeje avuga ko yahise yongera kwinjira mu kabari gusa ngo yasanze ijwi ry’uburyo abari mu itsinda rimwe na Mowzey basekaga ryahindutse ariko ku ruhande rwa Mowzey we ngo akabona atishimye
Yagize ati “Nicaranye nawe (Mowzey) iminota 5 mbona bazanye icupa rya Whiskey batangira gusuka mu birahure biotandukanye mbona Radio niwe wishyuye amafaranga, nyuma yahise asuka inzoga kuri manager (umuyobozi w’aka kabari), ari nawe wari uri kumubwira nabi. Abandi ntabwo babyitayeho kuko bakomeje guseka ariko ngewe nkabona Manager yarakaye ubwo mbaza Radio ibyo akoze arambwira ngo ibyo bari gukora barabizi ariko nyuma y’iminota 5 Manager yahise arakara cyane afata itable banyweragaho arayimenya inzoga zose azimena hasi”
Yunzemo ati “Nahise mbwira Pamela ngo ajyane Radio hanze kuko niwe bari kumwe gusa Manager yahise ahamagara umugabo muremure (Troy, Umu bouncer wo muri aka kabari) atangira gusakuza abwira Mowzey ngo yasuzuguye nyir’akabari amusohora hanze amuhondagura numva umuntu aguye hasi agushije umutwe, icyo nagombaga gukora cyari ugufata Mowzey urumva namugezeho nsanga ameze nk’uwasinziriye washizemo umwuka.
Yakomeje agira ati “Twahise tumujyana ku bitaro bya Emmanuel Hospital ariko tuhagera dukereweho kuko yari yamaze kuremba bahise bahamagaza ambulance imujyana ku bitaro bya Nsambya Hospital ”
Washington yakomeje avuga ko Radio atigeze arwana cyangwa ngo atere amahane muri aka kabari anavuga ko adashobora kwibagirwa umugabo wishe umuvandimwe we (Dore ko Washington na Radio bari inshuti za hafi)
Washington yanavuze ko uyu mukobwa Pamela nta kintu na kimwe yigeze akora ngo arinde Mowzey Radio kandi ari nawe wari wamuhamagaye muri aka kabari ka De Bar kuri kanahagaritswe kubera uru rupfu rwa Radio
Washington kandi yavuze ko yitabiriye umuhango wo gushyingura Mowzey Radio ariko agenda afite ubwoba ndetse yitwaje n’abarinzi bagera kuri 15 cyane ko yari aziko bamwe mu bo mu muryango n’inshuti za Radio bashobora ku mugirira nabi.


text:
Nyanza: Busasamana yaje ku isonga mu byahungabanyije umutekano mu kwezi k’Ukuboza 2012
Umwe mu mirenge 10 igize akarere ka Nyanza witwa Busasamana ukaba ubarizwamo icyicaro cy’akarere n’icy’Intara y’Amajyepfo waje ku isonga mu kugira ibikorwa bitandukanye byahungabanyije umutekano kurusha indi mirenge muri ako karere mu kwezi k’Ukuboza 2012.
Icyegeranyo gishyira umurenge wa Busasamana ku isonga ry’ibyaha ugereranyije n’indi mirenge cyashyizwe ahagaragara n’inzego zishinzwe umutekano zikorera mu karere ka Nyanza tariki 24/12/2012.
Umurenge wa Busasamana kimwe n’indi nka Mukingo na Ntyazo yayiguye mu ntege  mu kugira ibyaha byinshi ku rwego rw’akarere ka Nyanza isesengura ryakozwe n’izo nzego z’umutekano mu karere ka Nyanza ryerekana ko impamvu ibitera ari uko iyo mirenge ifite udusantere tw’ubucuruzi dukomeye tubamo inzoga z’inkorano nyinshi abantu baho banywa bagasinda maze bikarangira bijanditse mu byaha bitandukanye.
Nk’uko bikomeza bisobanurwa n’inzego zishinzwe umutekano mu karere ka Nyanza ngo n’impanuka nazo ntizibarebera izuba kuko bamwe muri bo zirabahitana kubera ko baba bafite isindwe ry’izo nzoga zifatwa nk’ibiyobyabwenge.
Inzego z’umutekano mu karere ka Nyanza zifashishije urugero rwa bugufi rwo ku wa 21/ 12/2012 ahagana sa kumi n’ebyiri n’igice mu murenge wa Busasamana mu Kagali ka Gahondo mu mudugudu wa Bigega umugore witwa Nirere Laetitia w’imyaka 23 y’amavuko yakomerekejwe n’umugabo we witwa Muvunyi Ismael w’imyaka 31 y’amavuko bahuriye mu nzira yasinze.
Uwo mugore yabajije umugabo we ibyo bari buteke undi nta kuzuyaza ahita amutera icyuma hejuru y’ijisho aramukomeretsa arangije aburirwa irengero rye kugeza na n’ubu aracyashakishwa nk’uko urwego rushinzwe umutekano mu karere ka Nyanza rwabitangarije Kigali Today.
Ingamba zifitwe n’inzego zishinzwe umutekano mu Karere ka Nyanza ni ugushakisha amakuru arebana n’abanywi ndetse n’abacuruza izo nzoga z’inkorano hatibagiranye no gukora urutonde rw’ingo zibanye nabi. Zirimo abafitanye amakimbirane yo mu miryango n’abapfa amasambu muri rusange.
Kuva mu kwezi wa Kanama kugeza Ukuboza 2012 izo ngamba zatangiye  gushyirwa mu bukorwa imirenge yazaga ku isonga mu gukora ibyaha igabanya ubukana bwabyo.
Ibyo bikaba bigaragazwa n’uko muri Kanama 2012 ibyaha byagaragaye inshuro 28 ariko bigeze mu kwezi k’Ukuboza 2012 bigera  ku nshuro 15 nk’uko ikigeranyo cyabyo  mu karere ka Nyanza Kigali Today ifitiye kopi kibigaragaza.
Muri iyi minsi mukuru ya Noheri n’Ubunani inzego z’umutekano mu karere ka Nyanza zashyizeho uburyo budasanzwe bwo gukurikirana ko amasaha yo gufungura no gufunga utubari yubahirizwa aho utubari tutazabyubahiriza tuzahagarikwa nyuma yo kugirwa inama ntitwikosore.


text:
Ese waruzi inkomoko yo gukomanganya ibirahure mbere yo kunywa (Cheers)?
Mu bihugu byinshi cyane cyane ibyo ku mugabane w’u Burayi, Africa na Leta zunze ubumwe z’America, hari umuco wo kubanza gukomanganya ibirahure cyangwa amapuca mbere y’uko abantu basangira icyo kunywa.
Mu Gifaransa ni byo bita "à la santé", mu Cyongereza : "Cheers"cyangwa se To take a toast. Mu Kinyarwanda twe twivugira: Ku buzima bwacu.
Ese uyu muco cyangwa uyu mugenzo waba ufite inkomoko he? ko mu Rwanda tuwufite se twaba tuzi icyo usobanura?
Mbere yo gusubiza iki kibazo, twabanje kuganira n’abantu batandukanye barimo abanyamakuru, abashoferi, abakora imirimo yo kwakira abantu, abakora isuku n’abakora mu biro ariko nta n’umwe washoboye kutubwira niba azi inkomoko y’uyu muco.
Bose bahuriza ku gisobanuro kimwe bavuga ko ari ikimenyetso cyo kwishimirana hagati y’abagiye gusangira.
Nyamara gukomanganya ibirahure, ibikombe cyangwa amacupa mbere yo gusangira icyo kunywa (inzoga, amazi, icyayi…), bifite inkomoko ya kera cyane mu bihugu byateye imbere.
Ku mbuga za internet twasuye zagiye zandika kuri uyu muco, inyinshi zivuga ko gukomanganya ibirahuri, ibikombe, inkongoro, amacupa n’ibindi mbere yo gushyira ku munwa, bikomoka ku muco wo hambere mu bihe ibihugu byo ku mugabane w’u Burayi byategekwaga n’Abami.
Iyo umwami cyangwa undi muntu wese wabaga afite umwanya mu buyobozi yabaga agiye gusangira na mugenzi we ku meza, iyo bajyaga gutangira kunywa inzoga cyangwa umutobe, uwatumiwe yabanzaga kuzamura icyo agiye kunyweramo, agasaba na mugenzi we kubigenza atyo, hanyuma bagakomanganya ibyo bagiye kunywesha, barangiza bagasomaho barebana mu maso.
Impamvu y’uyu mugenzo rero, nk’uko imbuga zitandukanye zibivuga, kwari ukugenzura ngo barebe niba nta waba yashyize uburozi mu cyo kunywa cy’undi.
Ni imbuga nyinshi zabyanditseho, ariko twafashe ingero za snowbrains.com, timesofindia.com na todayfoundout.com zivuga ko iyo habaga hari uwashyize uburozi mu cyo kunywa cya mugenzi we, atashoboraga gutinyuka kumureba mu maso mbere yo gusomaho.
Hari n’abakoreshaga uburyo bwo gusobekeranya amaboko, buri muntu agasomya mugenzi we ku cyo kunywa cye, kugira ngo arebe ko yemera agasomaho.
Iyo yangaga, byatumaga mugenzi we ahita amenya ko hari icyo yikeka, yaba ari umwami agahita ategeka ko bamwica cyangwa se bikaba byateza intambara ikomoye.
Hagati aho ariko, hari n’abandi bemeraga ko gukomanganya ibirahuri ngo byashoboraga kwirukana imyuka mibi kubera ko imyuka mibi cyangwa abazimu ngo bibangamirwa na ririya jwi ry’ibirahuri bikomangana.
Dukurikire ukanda kuri Like
Ibitekerezo ( 4 )
byose mwavuze niko mbizi keretse ko uwaje asanga umuha icyo anwa bakozanyagaho kuburyo uwasuye atuma icyo kunwa bamuhaye kimeneka mu cyamugenzi we uwasuwe agasoma uwasuye agakurikira.
Murakoze!
Inkuru ituzuye.... Intro, OK. Development, OK. Conclusion iri he? Watangiye ugiye kutubwira inkomoko yabyo... Usoje utayitubwiye! None ubwo iyi nkuru ni iya muhango ki?
Tubashimiye ko buri wese agiye kujya abikora azi icyo bisobanura. Mudushakire n’ibindi kugira ngo turusheho gusobanukirwa aho gukora ibyo tutazi. Thanks.
murakoze cyane kundusobanurira


text:
Uru ni urugero rw’umuntu wanditse ahantu abaza ikibazo bitewe n’ibibazo yahuye nabyo mu rugo rwe kubera inzoga:
“Hashize amezi make umugabo wanjye yabonye akazi gashya, kuva icyo gihe nabonye ko asigaye ataha bwije cyane buri munsi kandi ahumura inzoga. Mbere yari asanzwe anywa ariko agataha saa tatu za nijoro. Ubu asigaye atinda cyane ndetse no muri week-end abana nanjye ntitukimubona, iyo mbimubajije, arambwira ngo ni ubuzima bwe. Ni gute nakomeza kumubuza kunywa inzoga?”
Iki kibazo kirerekana uburyo umuryango uba utagihuza gahunda. Uyu mugore ntabwo avuga niba umugabo ahahira urugo uko bikwiriye cyangwa atabikora, gusa akenshi umuryango ukoresha bike bishoboka ubundi amafaranga menshi akigira mu kugura inzoga. Izi rero ni zimwe mu ngaruka zo kunywa inzoga.
Birazwi cyane ko incuti n’abavandimwe z’unywa cyane iyo bahuye n’icyo kibazo bahisha inzoga zose ndetse bakamucunga cyane iminsi yose. Inama yanjye ni uko utagomba guhangayika cyane kubera ibyo.
Mufashe unamukunde uko ushoboye ariko ntubabare cyane mu gihe inama zawe atazitayeho cyangwa ngo azishimire, dore ko uko byagenda kose ubushake bw’ uwatwawe n’inzoga aribwo bushobora kugira icyo bumara.
Icyo wakora
Gufasha umuntu watwawe n’inzoga ngo azireke ntibyoroshye, reka turebe ibindi byakorwa:
• Iyiteho, wite no ku muryango wawe uko ushoboye cyane cyane ko uwatwawe n’inzoga aba afite ibindi yitayeho.
• Niba warashakanye n’uwatwawe n’inzoga, ni igihe cyo guhaguruka ukita ku nshingano zose z’urugo. Niba wabasha gufata amafaranga yanyu yose akaba ari wowe uyagenera ibyo akora. N’ubwo bitoroshye byaba byiza ubashishe kumwereka ko utamucunga cyane ukagira amafaranga make uharira inzoga. Naho ubundi ibindi bibazo bishobora kuba byavuka.
• Niba udafite akazi, gerageza ugashake mu gihe uwo mwashakanye atakizana amafaranga mu rugo. Guhagarara neza mu bijyanye n’ubukungu ni byiza kugira ngo(…)
Kanda hano usome ibikurikira kuri agasaro.com.


text:
Gicumbi: Mugikorwa cy’umuganda Minisitiri Binagwaho yasabye kutagurisha amata yose ngo bibagirwe abo babyaye
Minisitiri Binagwaho Agnes aganiriza abaturage
Mugikorwa cy’umuganda cyabaye ku itariki 28 Mutarama 2012 mu murenge wa Nyankenke mu kagari ka kigogo mu Karere ka Gicumbi aho Minisitiri w’ubuzima Dr Binagwaho Agnes yifatanyije nabaturage muri icyo gikorwa yasabye abaturage baho kutagurisha amata ngo bibagirwe abana babyaye.
Mu ijambo Minisitiri  Dr Binsgwaho Agnes yagejeje kubari bitabiriye umuganda yagarutse ku kibazo cy’imirire mibi igaragara mu murenge wa Nyankenke hamwe n’ahandi, idaterwa no kubura ibyo bagaburira abana babo ahubwo biterwa no kuba badasobanukiwe ibyo gutunganya indyo yuzuye.
Yasabye ibigo nderabuzima gukora ibishoboka bagahugura bamwe mubaturage bafatanyije n’abajyanama b’ubuzima bakabigisha gutunganya indyo yuzuye.
Kuba ari imbone y’Akarere ka Gicumbi ngo yazababara cyane igihe hagaragaye ikibazo cy’imirire mibi kandi akuriye Minisiteri y’ubuzima.
Ati “ byazagaragara ko ntacyo nabamariye kandi ngomba kubaba hafi mubikorwa byanyu bya buri munsi.
Umuyobozi w’Akarere Nyangezi Bonane yasabye bamwe mubagabo bagurisha amata maze ugasanga abana babo bahuye n’ikibazo cy’imirire mibi kubireka.
Yihanangirije ababikora ko hagiye kuzashyirwaho ingamba zikomeye zo kubakumira ndetse byanaba ngombwa bakabihanirwa.
Tumwe muturima tw’igikoni bakoreye abaturage
Intumwa zaturutse mu kigo gishinzwe ubuhinzi RAB cyatanze umurama kubatuye muri Nyankenke uwo murama ni uwo guhinga ibitunguru, amashu n’imbwija, banakora uturima tw’igikoni tugera muri cumi na dutanu ndetse hanubakwa udutara two gushyiraho amasahani mu ngo cumi n’eshanu, hakaba habayeho nigikorwa cyo guha abana amata.


text:
Rwanda | Nyabihu: Ikigo cy’urubyiruko cya Karago kizakemura ibibazo bitandukanye by’urubyiruko
Ikigo cy’urubyiruko cya karago kizafasha urubyiruko mu bijyanye n’umuco,imyidagaduro,imyuga n’ibindi
Hari hashize igihe kirekire akarere ka Nyabihu katagira ikigo cy’urubyiruko. Ibyo bikaba byaratumaga ibijyanye n’umuco,imyidagaduro.kwiga imyuga n’ibindi bidindira ku rubyiruko. Nyamara iki kibazo kikaba cyaramaze kubonerwa umuti kuko icyo kigo cyamaze kuboneka guhera mu kwezi kwa Kamena 2012.
Ikigo cya karago kigisha byinsi urubyiruko ku bijyanye n’umuco,guhindura imyumvire no guharanira iterambere rirambye
Murwanashyaka Bosco ushinzwe urubyiruko,umuco na Sport mu karere ka Nyabihu,akaba avuga ko nyuma y’aho iki kigo kibonekeye hatangiye gukorerwamo imirimo itandukanye iteza imbere urubyiruko. Iyibandwaho cyane ikaba ari ijyanye n’umuco,imyidagaduro,sport ndetse n’imyuga birushaho gutuma urubyiruko rusabana ndetse rukanungurana ibitekerezo ku ngingo zimwe na zimwe ziruteza imbere. Mu muco kandi urubyiruko rutoranya insanganyamatsiko,rukayikoraho ibiganiro mpaka,rukigiramo byinshi cyanhe ku birebana n’umuco wa kera n’uw’ubu.
Uretse ibyo bikorwa byose bikorerwamo bizamura ubumenyi bw’urubyiruko n’imyumvire yarwo,muri iki kigo ngo hateguwe n’ahazigirwa imyuga itandukanye. Iyi myuga ikazafasha cyane cyane urubyiruko rutagize amahirwe yo kujya mu ishuri,bityo rukiga ubumenyi ngiro buzarufasha kwibeshaho mu buzima buri imbere rwiyubakira ejo hazaza.
Uretse iby’umuco,sport,imyuga n’imyidagaduro iki kigo cy’urubyiruko cya Karago kizanashyirwamo n’ibyuma by’ikoranabuhanga bizigishwa urubyiruko bityo bikarufasha ku isoko ry’umurimo
Murwanashyaka Bosco,ufite urubyiruko,umuco na Sport mu nshingano ze mu karere ka Nyabihu,akaba ahamagarira urubyiruko kwitabira icyo kigo cyarushiriweho kugira ngo rukibyaze umusaruro kandi kirufashe kwiteza imbere binyuze mu mirimo itandukanye igikorerwamo.
Murwanashyaka yongeraho ko mu gihe kiri imbere iki kigo kigiye kuzanashyirwamo ibyuma bijyanye n’ikoranabuhanga aho urubyiruko ruzigishwa kubikoresha bityo bikazarufasha kwigirira akamaro mu buzima bwo hanze ku isoko ry’umurimo. Hazanashyirwaho kandi aho ruzajya rwipimishiriza ngo rumenye uko ruhagaze bityo rufate ingamba ku buzima bwarwo buri imbere.


text:
My special dreams
Episode ya 21
Duherukana ngiye kubona mbona papa josee araje ambonye ahindura isura ahita ampamagara ngo nimusange muri saloon , ubwo naragiye ndicara n’ ubwoba bwinshi……
.
Ubwo namaze kwicara aba arambwiye
We: mwana muto rero ibyawe byose mama josee yabimbwiye ,gusa witonde utazongera kugwa mururiya mutego , burya ibyo wakora wihishe byose ntibibura kugaragara.
Njye: urakoze papa , rwose sindabona umuntu nkawe
We: ntakibazo ahubwo igihe kirageze mukarabe mutangire gusubira mubyo abandi bize , josee nagusubiriremo mubyo bize wowe udahari
Njye: reka tugire vuba ntangire nige kabone ko ubwonko bwaruhutse neza
.
Ubwo nahise nihuta , tujya gukaraba ,turangije tujya aho twigiraga , noneho josee yatangiye kunyigisha nange niga nshizeho umwete , ubundi byose tubisoje kabone ko bitari byinshi , ibyo kurya biraza , tumaze kurya dujya kuryama
Ubwo bwakeye mugitondo nsubira ku ishuri ariko sayine zigeze abana bose banyuzuraho bamwaza cyane ngo dore ikigabo kitazi kwambuka umuhanda , kugeza aho natangiye kurira cyane kubwamahirwe mwarimu aba arahageze anjyana mu salle yabarimu kugeza tugarutse mu ishuri . Uwo munsi nize nsa naho ntahari , ntekereza kureka ishuri ariko birangira mfashe umwanzuro wo kurigumamo. kuva uwo munsi ntamwana wongeye kuntora ngo dukinane umupira yewe ntanuwongeye kunyikoza kugeza ubwo josee ariwe wenyine twaganiraga muri iryo shuri.
Igihembwe cyagiye kurangira ndongera mbabera uwa mbere kuva uwo munsi nibwo abana bose bongeye kunkunda ndetse no kunganiriza byukuri
.
Ubwo nakomeje kwiga muri ubwo buzima , ubundi ibyagatabi ndabireka , urukundo rwange na josee ariko rwiyongera kuko iyo nabaga ntamureba iruhande rwanjye numvaga ntabyishyimo namba, kugeza naho byageze aho njya murota buri gihe munzozi , twabaye bakuru tugakoresha ubukwe
.
Ntibyatinze twaje kugera muwa gatandatu noneho , dutangira kwiga tutiyigishije , kuburyo ibyo gukina na josee byose twabiretse , nyuma amanota agiye kuza , dusanga twese twatsinze kandi kumanota menshi cyane . Ubwo twaratashye inkuru nziza tuyibwira murugo , ubundi nabo birabanezeza bahita batubwirako bari buze kuduhemba
.
Ubwo byageze nka sa kumi , mama josee ahita atwohereza gukaraba , tuvuyeyo anjyana mucyumba anyambika agakoto kanyegereye nagashati keza , ubundi nkubitamo udukweto byose ni ubwa mbere nari mbibone , ubundi ansaba kuba ngumye aho gato , nkaza gusohoka aruko ambwiye.
Yaragiye amaze nkiminota itanu , numva arampamagaye ngo ninsohoke.
Ubwo nahise nsohoka nihuta nanireba cyane , nkigera hanze uwa mbere nabonye ni josee , yari yambaye agajipo nagapira keza cyane , kuburyo ubwiza bwe noneho bwigaragazaga , nibwo nahise mbona icyo ndusha abandi bana . Ubwo noneho kwihangana byarananiye mpita musimbukira , mugwamo twamaze nkiminota 5 twanze kurekurana .
Ubwo mama josee yahise atwicaza aho muri salon aba aratubwiye
we: iyo myenda murayibona mute?
Njye: nimyiza rwose , ahubwo sinzi igihe wadupimiye
We: erega mwese nzi uko mungana.Josee urabona ute kenny?
Josee namasoni menshi , yambaye neza rwose sinarinzi ko yaberwa bigeze aha
Mama josee: kenny wowe urabona ute josee
Njye: yantunguye sinarinzi ko ari inkumi bigeze aha ,uziko nutubere dutangiye
kumera
Ubwo nagiye kumva numva agapfunsi mumugongo ngo po , mpindukiye mbona ni josee
Mama josee : ubwose umuhoye iki?
Josee : siwe se uri kuntera isoni avuga ibishitani
Mama josee: ibyo avuze sibyose?
Josee: nimwongera kubivuga ndabarega kuri papa
Mama josee: hahah sibwo umukobwa ugiye kwiga secondaire aregana
Twese: hahahahah
Mama josee: mugihe tugitegereje papa josee ndagira ngo tube tuganira , harya kenny ufite imyaka ingahe?
Njye: cumi nitanu
Mama josee: harya josee , ubu ufite imyaka ingahe?
Josee: cumi nibiri
Mama josee: ubu rero kenny wowe umaze gukura gusa hari ibimenyetso bimwe nabimwe uko umuhungu agenda akura bimugaragaraho nko kumera ubwanwa , guhindura ijwi, kimwe no kuba wagera muburiri ukarota uryamanye numukobwa ubundi wakanguka ugasanga umeze nkuwinyariye
.
Njye: uziko byambayeho koko , nkarota nagiye kuvoma nkahura numukobwa , ubundi tugakina ibyabana nakanguka nkasanga nanyaye kuburiri maze nkarira cyane kugeza ubwo mugitondo nagize isoni ryo kubyanika ngo josee atabona ko nanyaye muburiri , ubundi najya kureba nkasanga bitageze kuri matela
Mama josee: nicyo rero nshaka ngo tuvuganeho , biriya rero biba bigaragaza ko watangiye kuba umugabo nawe watera inda uramutse uryamanye numukobwa nawe ugejeje igihe cyo gukura
Njye: noneho ubu nange nabyara
Mama josee: nibyo rwose niyo mpamvu ugomba kwirinda kuryamana numukobwa uwariwe wese , utazamutera inda , ubundi ukaba wikururiye ibyago ndetse nawe utamuretse
Njye: yebaba we, ubwose koko uwo wamwana yabaho ate koko , ahubwo niba aribyo ntanumukobwa nzongera kuvugisha ntazayimutera mukanywa
Mama kenny: hahaha utansetsa , ngo mukanywa ? kugira ngo umugabo atere umugore inda bisaba gukora nkabyabindi byabana , urumva rero uramutse utabavugishije waba ubahoye ubusa , ahubwo ugomba kubavugisha kugira ngo unabamenyere hatazagira ugutura mumutego
Njye : urakoze mama josee , rwose sinabona undi muntu ungira inama nkawe
Mama josee: ndagushimiye ko ubyumvise kandi uzabikurikiza.
Nawe rero josee ubu utangiye gukura wamugani wa kenny, ubwo rero uko umukobwa agenda akura niko nimikorere y’ umubiribwe igenda ikura , twavuga nko kumera amabere, kujya kubona ukabona amaraso atungutse mugitsina aribyo bita kujya mumihango
Josee: mama nange se ibyo bizambaho?
Mama josee: cyane rwose ahubwo sikera ahubwo icyo ni ikimenyetso cyerekano ko uba wakuze kuburyo igihe cyose wabonana numusore ushobora guhita utwita, niyo mpamvu igihe wabyibonyeho ntuzagire ngo nikibazo ahubwo nibisanzwe kubagore bose bizajya biza buri kwezi
Josee: urakoze mama
Mama josee: ubu rero mugiye kujya muri secondaire aho muzahura nababashuka benshi bamwe bazababwira ngo umusore iyo aryamanye numukobwa nibwo agapipi ke gakura ,abandi ngo bikiza ibiheri byo mumaso ,abandi ngo bituma umukobwa atongera kuribwa igihe ageze mumihango ariko ibyo byose baba bababeshya
Njye: uziko koko ariko babana tugendana ariko bambwiye nkavuga ko nzakubaza ariko nkagira isoni
Mama josee: ikibazo cyose muzagira ntimukabure kumbaza
Njye: noneho ndatinyutse byose nzajya nkubaza
.
Ubwo tukiri muri ibyo nibwo papa josee yahise ahagera , aba aratubwiye , ndabona mwambaye neza bana ba ,ahubwo munkore muntoki
Twese twamugwiriyemo rimwe.
We: ngaho muze tujye kwishimira insinzi
Ubwo nibwo twahise twinjira mumodoka ubundi twerekeza ahantu , sinzi uko nasomye hotel , ubundi duhita twinjira turaparika , duhita twerekeza mubusitani bwayo , ubundi turicara
Twahise twicara hahandi roza na cyakigabo baduhereye amategeko , ubwo nge nahise nibuka amateka yanjye , ubundi mbonye amarira atangiye kuza mpita mpaguruka nerekeza hanze mbabeshya ko ngiye kunyara .
Hashize nkiminota itanu , mba ndagarutse , ubundi ndicara nkibisanzwe ,
Papa : josee: ese ko mbona umeze nkutishimye kenny nicya josee cyakubabaje?
Njye: oya ,nako ntacyo nabaye
Papa josee : abana ndabazi buriya josee wasanga yakubwiye nabi turi mumodoka , ahubwo ngwino wicare hano , ubundi dusangire dore wabaye umugabo kuko ugeze muri secondaire
Njye: josee ararengana rwose ntacyo yantwaye , reka nigumire hano
Papa josee: oya uyu munsi abagabo barasangira nabagore basangire ahubwo josee nawe niyegere nyina
.
Ubwo nabonye papa josee akaniye ndemera nta akarabo kange negera uwo musaza.
Twatumije buri wese icyo anywa ubwo ngiye kuvuga jus , papa josee aba aravuze , nuyu mumuzanire cya miitzing gikonje , nabuze icyo ndenzaho ubundi barabizana dukubitaho tuti kubuzima bwacu , ubundi dutumiza nibyo kurya nge nakundaga ifi , mpita naka igifi kinini nabandi batumiza ibyabo bigeze kuri josee mba ndavuze ngo uwowe bamuzanire agakwavu gato
Papa josee : hahah nawe umaze kumenya icyo josee akunda ? yewe ndabibonye burya umaze gukura koko
Njye : erega turirirwana , ubwo rero icyo akunda sinakiyoberwa
We: erega muminsi mike muzaba mumaze no gukura gusa muzirinde gukina ibyabana
Njye: ibyo nabasezeranije kera nanubu niko biri rwose
.
Tukiri muri ibyo kurya byahise bitugeraho , ubundi dutangira kwataka , turangije serveur aranura , ubundi dukomeza kuganira
Papa josee: bana banjye rero ubu nabazanye hano kugira ngo mbereke ko mwatangiye gukura , icya mbere rero nshaka kubabwira nuko mugiye kwiga muri internat , ubwo rero kenshi na kenshi iyo abana bagezeyo kuko ntawe baba bazi bahita bamenyana n’abandi bana , ubwo rero ni ahanyu ho kumenya uwo mugomba kumenyana kuko inshuti mbi zishobora kukugwisha mumitego yibintu bibi nko kwiba , ubusambanyi nibindi , ubwo rero muzarebe neza uwo mubona ntacyo yabungura muzamureke
Twe: urakoze kurizo nama uduhaye papa
We: namwe murakoze kuzumva
Ubwo yahise atumiza indi round ubundi icyaka kimaze gushira twerekeza aho babyinaga .
Njye kubyina byabanje kunanira kubera mubyukuri ko aho hantu hatari hanguye neza , ubundi sinzi uko narebye josee mbona namwicishije irungu nibwo niyemeje kumwegera ,ubundi ndamuhagurutsa nawe ntiyanyangira ubundi dutangira kubyina ingwatiramubiri , kuburyo twageze aho tukarusha ba mama josee na papa josee , abantu bose batangiye kuturangarira ndetse na papa josee nkabona yaturebye cyane arinako atwarwa cyane , gusa kuri twe ntacyo byari bitubwiye
.
Ubwo amasaha yakomeje kwicuma buba bugeze mugicuku cyane , ubwo twerekeza mumodoka turataha , aho nari nicaye mumwanya w ‘inyuma na josee twatashye tuvugana ukuntu buri wese azi kubyina ariko tukongorerana kugira ngo papa josee atatwumva , tugakubitano udushyi no kunoshana nabyo ntitwabyibagiwe . Ubwo twageze murugo papa josee ahita atwicaza muri salon ubundi atangira kutubwira ……..
.
Ntizacikwe na episodevya 22


text:
Gisagara:Bishatsemo ibisubizo biyubakira uruganda rutunganya ibigori
Yanditswe na NSHIMIYIMANA EMMANUEL
Abaturage bo mu tugari tugeze Umurenge wa Mamba wo mu Karere ka Gisagara, barishimira ko kwibumbira muri Koperative KOJYAMUJYI byabafashije kongera umusaruro w’ibigori, banavanamo ubushobozi bwo kwiyubakira uruganda.
Bavuga ko kwibumbira hamwe byatumye bashobora kwitabwaho bakabona imbuto ku gihe, ndetse bagafashwa mu bikorwa bibafasha guhinga kinyamwuga, ari byo byavuyemo uruganda rutunganya ibigori bikavamo kawunga, ndetse rukanagurisha ibigori hirya no hino mu gihugu.
Rwamakuba Jean Damascene, utuye mu Murenge wa Mamba mu kagari ka Muyaga, avuga ko uruganda bungutse rwababereye igisubizo kubera impamvu nyinshi.
Aganira n’Imvaho Nshya yagize ati “Kwishyira hamwe tugahinga ibigori ni byo byatumye tuva no muri aka kandare k’inzara ishinze, kuko twunguka ubumenyi bwo guhinga neza ibigori ndetse tugahabwa imbuto nziza n’ifumbire kandi ubu dufite n’uruganda rudufasha gutunganya umusaruro.”
Uyu muturage kimwe n’abandi baganiriye n’Imvaho Nshya bemeza ko uruganda rwababarereye igisubizo cyo kubona isoko ry’umusaruro wa Koperative.
Kizanye Alphonsine, yagize ati “Uruganda ruradufasha cyane kuko dusarura tukajyana ku ruganda bakazaguha amafaranga cyangwa kawunga, mu gihe twabonaga kawunga yavuye kure ariko natwe ubu ujya ku ruganda wayishaka bakayiguha.”
Kabayiza Jean Claude, umucungamutungo w’uruganda rw’abahinzi b’ibigori ba Mamba, avuga ko kugeza magingo aya bafite abanyamuryango 4080 baboneka mu tugari twose tugize umurenge wa Mamba.
Kabayiza avuga ko muri iyi koperative habonekamo abagore 2000 ndetse n’abagabo 2080, ubu bakaba bageze kuri byinshi birimo kuvugurura ubuhinzi umusaruro ukiyongera, ari byo byatumye bagera ku rwego rwo gutungunya umusaruro.
Ati “Ubu umunyamuryango ashobora kuzana amafaranga akabona akawunga kimwe n’uko yazana ibigori akazatwara akawunga akeneye, inzira zose turazikoresha.”
Kabayiza kandi avuga ko kugeza uyu munsi uruganda rwafashije abahinzi kubona isoko ry’umusaruro, dore ko ngo bafite ibigori byiza bituma babona amabaruwa menshi y’abasaba kugura imbuto, ku buryo batabura isoko ry’imbuto n’iry’akawunga.
Umuyobozi w’Akarere ka Gisagara Rutaburingoga Jerome, na we agaragaza uru ruganda nka kimwe mu bigaragaza iterambere ry’ubuhinzi mu Karere, ndetse akanashimira abaturage nk’uko na Minisitiri w’ubuhinzi aherutse gushimira abahinzi b’ibigori ba Mamba ku bw’imbuto y’ibigori bagurisha abandi bahinzi b’ibigori mu Rwanda, mu gikorwa cyo gutangira icyumweru cyahariwe Girinka, cyabereye mu Murenge wa Mbamba.
Yagize ati “Mamba turabashimira ko mwabaye indashyikirwa muri iki gihembwe k’ihinga gishize aho na Minisitiri w’ubuhinzi yabigarutseho avuga ko ibigori mwejeje byabaye ibya mbere ku rwego rw’igihugu, natwe turabashimira uburyo mwabihinze neza.
Uburyo mwabifashe neza yarantumye ngo nzababwire muzakomereze aho, mukozemeze mukorane n’inganda bibafashe gukorana n’abashoramari batandukanye, kugira ngo mukire.”
TANGA IGITEKEREZO
Leave a Reply
Be the First to Comment!


text:
Bamwe mu bagabo bagaragaza ko kuba umugabo bimusaba ko bamufunga burundu kubyara ari yo mpamvu ikunze gutuma badashishikarira gahunda yo kuringaniza urubyaro,aho aba bagabo bagaragaza ko baramutse bashyiriweho uburyo bwo gufunga kubyara by’igihe runaka na bo bazajya babishishikarira.
Abagabo bo mu karere ka Rusizi bagaragaza ko bigoranye ko bakubahiriza gahunda yo kuringaniza urubyaro.
Impamvu aba bagabo bagaragaza ngo nuko uburyo bashyiriweho bubasaba gufunga urubyaro burundu bityo aba bagabo bakavuga ko bagenzi babo bafungishije urubyaro bajya bababwira ko umugabo bafunze burundu atongera kugira imbaraga zo gukora imibonano mpuzabitsina,usibye kuba ngo uwafungishije burundu atongera gukora inshingano z’urugo aba bagabo banagaragaza ko kuringaniza urubyaro byashyirwaho kimwe ku mpande zombi haba ku bagabo no ku bagore.
Umuganga Dr Nshizirungu Placide we avuga ko impungenge zaba bagabo nta shingiro zifite kuko ngo iyo bafunga umugabo kutongera kubyara ntaho biba bihuriye no kumubuza kuzongera gukora imibonano mpuzabitsina.
Nubwo ariko abagabo bagaragaza ko badakozwa ibyo kuringaniza urubyaro bamwe mu bagore bo bagaragaza ko abagabo babo babahatira kuringaniza urubyaro ariko bo bagakomeza kubyara hanze.
Guverineri w’intara y’uburengerazuba Munyantwali Alphonse avuga ko muri iyi ntara uturere turindwi tuyigize, akarere ka Rusizi kari inyuma mu kubahiriza gahunda yo kuringaniza urubyaro dore ko aka karere kari kuri 36%.


text:
Dusangirijambo : Mu ijuru hadutse ikimenyetso cy’Agatangaza : Umubyeyi wambaye izuba…
I. AMASOMO YA LITURJIYA YA ASOMUSIYO
Isomo rya mbere: Ibyahishuriwe 11, 19a ; 12, 1-6a.10a
Nuko Ingoro y’Imana yo mu ijuru irakinguka, n’Ubushyinguro bw’Isezerano bugaragarira mu Ngoro yayo. Ikimenyetso gikomeye kigaragara mu ijuru: yari umugore wisesuye izuba, ukwezi kuri munsi y’ ibirenge bye, naho ku mutwe atamirije ikamba ry’inyenyeri cumi n’ebyiri. Yari atwite kandi ariho atakishwa n’ibise, n’imibabaro y’iramukwa. Nuko ikimenyetso kigaragara mu ijuru: cyari ikiyoka nyamunini kandi gitukura nk’umuriro, kikagira imitwe irindwi n’amahembe cumi, n’amakamba arindwi kuri iyo mitwe uko ari irindwi. Umurizo wacyo usakuma igice cya gatatu cy’inyenyeri uzihananturira ku isi. Icyo Kiyoka rero gihagarara imbere y’uwo Mugore wari wegereje kubyara, kugira ngo giconcomere umwana ukivuka. Nuko abyara umwana w’umuhungu: ugomba kugenga amahanga yose n’inkoni y’icyuma. Maze uwo mwana we ajyanwa ku Mana no ku ntebe yayo y’ubwami. Hanyuma umugore ahungira mu butayu, aho Imana yamutegurije umwanya. Hanyuma numva ijwi riranguruye rituruka mu ijuru riti «Ngiki igihe cy’ubucunguzi kirageze, igihe cy’ububasha n’ubwami by’Imana yacu, n’ubutegetsi bwa Kristu wayo.»
II. TUZIRIKANE
Agaciro n’icyubahiro bihabwa umubyeyi Bikiramariya ntibikwiye kugira umupaka. Uwabyaye Umucunguzi, uwamenyekanye nka « Nyinawajambo », « Nyinawimana (Theotokos) », ntiwamuvuga ibigwi ngo umukabirize.
Mariya , umukobwa wa Anna na Yowakimi, ni umuntu wabayeho, amateka azi amavu n’amavuko. Inkuru ya Mariya waje kuba umugore wa Yozefu, akaza no kubyara umuhungu witwa Yezu, hariya i Nazareti, ni ukuri kw’amateka si umugani muhimbano. Raporo Pro-Consul wa Yudeya witwaga Publius Lenturius yoherereje umwawi w’abami Tibere yo ivuga ko Mariya yari « umukobwa urusha abandi uburanga muri ako Karere « , ndetse ikongeraho ko « Yezu yasaga cyane na nyina » ku isura ! Yozefu, Mariya na Yezu, bari abantu nk’abandi, urugo rwabo rwari urugo rusa n’izacu . Babagaho nk’abantu baciriritse, batunzwe n’umwuga wa Yozefu wo kubaza no gukora ibikoresho bijyana n’ububaji. Gusa ibanga ryabo si aho ryagarukiraga ! Umuntu ntaberaho kurya no kuryama gusa !
Reka dutinde gato kuri Mariya, kuko ariwe duhimbaza kuri uyu munsi mukuru wa Asomusiyo. Mariya( Mariyamu) yari umukobwa wifitemo iyobokamana rishora imizi kure cyane. Yari umukobwa WEMERA iby’Imana nta kuzuyaza . Nguyu umukobwa utaragenderaga kuri « Baranyica » cyangwa « Baramvugango… », ibyo yemera akabikora adakebaguzwa .
Igihe abonekewe asabwa gutanga umuganda we kugira ngo umugambi w’Imana wo gucungura abantu utere intambwe ijya mbere, ntiyazuyaje, ntiyabajije ibibazo byinshi, ntiyagoranye. Yarasubije ati « FIAT »=ugushaka kw’Imana kungirirweho. Amateka « adasanzwe » aba atangiye atyo . Ikuzo rye ni aho ryakomotse .
Mu gihe cye , umukobwa wabyaragaa adafite umugabo yahanishwaga kwicwa ndetse atewe amabuye. Nyamara Mariya yemeye kuyitwara, arabyakira kuko nyine yemeraga ubutarora inyuma ko Imana bafitanye ibanga idashobora kumutererana . Niko byagenze, Imana yamwoherereje Yozefu, umugabo w’intungane kandi w’intwari, amurwanaho mu gihe gikwiye.
Nyuma yo kubyara Yezu, umwami Herodi yasabitswe n’ishyari maze yiyemeza kwica uwo umwana , biba ngombwa ko ababyeyi be bamuhungishiriza muri Afurika (Misiri)! Ubuzima bw’impunzi Mariya arabuzi koko rero…..impunzi zikwiye kujya zimwiyambaza kenshi, akazihumuriza kandi akazicira inzira nzima izazisubiza mu gihugu.
Igihe Yozefu apfuye Yezu yari amaze kuba umusore, yakomeje umwuga w’ububaji no gufasha nyina. Gusa atangiye kwigisha ku mugaragaro, ishyari n’ubwoba bwo gutakaza intebe zabo byateye abari basanganywe ubutegetsi bw’idini n’ubwa leta kumuhimbira ibinyoma no kumwica nk’umujura w’umugome bamubambye ku musaraba. Mariya nk’umubyeyi, yarabirebaga kabishyingura mu mutima we. Ibyo byago byamwahuranyije umutima ariko akomeza kwiringira Imana . Niyo mpamvu abapfakazi n’impfusha bakwiye kujya bamwiyambaza cyane, ubuzima bugoye barimo, Mariya ntabuyobewe! Hari icyo yabafashaho.
Icyo duhimbaza uyu munsi ni ikuzo rya Mariya (Assomption), ukujyanwa mu ijuru kwe no kwimikwa. Mu yandi magambo ni UKUZUKA kwa Mariya.
Twibuke ya ndirimbo igira iti :
Waratanze nka rubanda maze ujyanwa mu ijuru;
Uhasanga Umwana wawe aherako akwimika
R/ :
Tuje none kugushima Mubyeyi udahemuka
Ntawe mwahwanije ihirwe bose bagusinzize.
Ubutumwa Mariya yari afite bwari ubwo kubyara Yezu, kumurera amuremamo Ubumuntu bwuzuye no kumuherekeza kugeza ku musaraba, mu mva no kubyishimo by’UKUZUKA. Nyuma y’urupfu rwa Yezu, Mariya yakomeje kubaho kuri iyi si, ndetse bizwi neza ko yabaye mu rugo rw’intumwa Yohani wamubaniye nk’umwana yibyariye . Mariya yaje gukecura agera ubwo yitaba Imana(dormition).
Umunsi mukuru wa Asomusiyo udusobanurira amaherezo ya Mariya nyuma y’ubuzima bwe bwa hano ku isi . Ubu ari mu Ijuru kandi ahafite ijambo rikomeye.
Amasomo twakura muri uyu munsi mukuru ni menshi ariko reka twibande kuri aya ane akurikira:
(1) Nta kuzo ritagira « contre-partie « : Mariya duhimbaza nk’Umwamikazi yabigezeho ariko inkota yagombye kumwahuranya umutima kenshi . Yanyuze mu nzira zigoye, z’ububabare bukarishye.
Ikindi tudakwiye kurenza amaso ni biriya bimenyetso byavuzwe mu isomo rya mbere:
* »Ububabare bw’iramukwa » ni ikimenyetso cy’ubwitange bw’umuntu wese uharanira icyiza. Umugore udashaka kubabara na gato ntashobora kubyara umwana muzima ! Imbuto itemeye kujya mu butaka ngo ibore ntishobora kugondora no gutanga umusaruro.
*Ikiyoka nyamunini gishaka kumira umwana : ni ikimenyetso cy’ingufu z’ikibi z’abasha guca intege no gusenya abaharanira icyiza.
(2)Byose bikorwa n’UKWEMERA : utemera nta kintu gihambaye yageraho. Utemera Imana we acika intege bwangu kubera gutinya ububabare n’urupfu
(3) Impinduka nziza mu bihugu birimo intugunda zishingiye ku ngoma y’igitugu (=ingufu z’ikibi) ntizishobora kuzanwa no kugerwaho n’abantu b’abanyabwoba, bikundira amagara yabo kurusha abazima n’abapfuye . Utemera kwitanga, ateye nk’igititi kitagira amashami kidashobora kwera imbuto. Paul mutagatifu ati : Ni ngombwa rero ko twemera kubanza kunyura mu magorwa akabije kugira ngo dushobora kugera ku ikuzo ry’izuka mu bapfuye !
(4) Ijuru ririho kandi riratuwe : Niba hashize imyaka isaga ibihumbi bibiri (2000) Mariya apfuye ariko n’ubu akaba acyigaragariza henshi ku isi harimo i Lourdes mu Bufaransa n’i KIBEHO mu Rwanda …. dukwiye kuba maso ntitubeho nk’aho Imana itabaho , nk’aho abacu bapfuye bayoyotse ! Ijuru si umugani muhimbano, ririho kandi riratuwe, ndetse n’abacu baririmo ! Ntidukwiye rwose kwirekura ngo tubeho dukora amahano tubwirijwe na Shitani nk’aho ariyo mugenga w’iyi si. Ubugizibwanabi amaherezo bugaruka bene »bwo kereka iyo bamenye « ubwenge » bakishakira incuti nziza mu ijuru, hakiri kare !
Reka nsozereze ikiganiro kuri uyu mugani nakunze kuko ugana akariho !
Ngo habayeho umukirisitu wakundaga Bikiramariya cyane ariko ubundi akaba n’umujura ruharwa . Ngo iyo yavaga kwiba yarapfukamaga akiyambaza Bikiramariya kandi akamwiraginga ngo ajye akomeza amurwaneho ubutaha batazamutsinda iyo yagiye kwiba! Bukeye uwo mugabo aza kurwara arapfa. Ageze ku muryango w’ijuru Petero mutagatifu acomora ifishi ye, asanga ni umutuku, ibyaha ari byinshi cyane. Niko kubwira uwo mujura ko adashobora kwinjira mu ijuru , ko nta mwanya ahafite, ko akwiye gufata inzira yerekeza kwa Shitani. Nuko BikiraMariya wari hafi aho yicira umugabo we Yozefu ijisho, aramwongorera ati uriya mujura akiri ku isi ntiyahwemye kunyiyambaza, ntabwo rero namutererana! Yozefu ngo arite mu gutwi yegera Petero amubwira mu kinyabupfura, ati : uyu mugabo n’ubwo ari umunyabyaha kabuhariwe, ca inkoni izamba umureke yinjire…. Petero ati ntibishoboka, twaba tugiye kwimika ibyo gukorera ku kimenyane nk’uko bikorwa ku isi ! Impaka zibaye ndende hagati y’abo batagatifu bombi, Petero ararakara abwira Yozefu ati : niba udashaka kumva ibyo nkubwira usohoke ujyane n’uyu mujura wawe, mu ijuru ho nta mwanya ahafite ! Yozefu asuhuza umutima, atekereza akanya gato nuko abwira Petero ati : niba nta kundi byagenda, reka basi nsohoke ngende, njyane na we. Petero ati : ni byiza amahitamo ni ayawe . Yozefu yungamo ati : ariko singenda njyenyine, ndajyana n’ umugore wanjye (BikiraMariya), n’umwana wanjye(Yezu)! Petero arebye Mariya mu maso, abona ko yemera ibya Yozefu, ahita yumva bwangu ko nibigendera, ijuru rye riraba risigayemo ubusa, ryimukiye ahandi ! Nuko acisha make , umujura wa Mariya arababarirwa arinjira, arakirwa mu Batagatifu ! Sinjye wahera .
Ndashishikariza abanyabyaha nkanjye ko twajya twihata ishapule ya buri wagatanu kandi buri gitondo tubyutse na buri joro mbere yo kuryama ntidutezuke kuri rya sengesho rya « Bikiramariya Nyirimpuhwe « , nta wamenya da !
Bikiramariya Nyirimuhwe,
wibuke ko nta wigeze kumva ko wasubije inyuma uguhungiyeho,
agutakambira ngo umurengere umusabire,
nicyo gituma nkwizera , ndakugana nkunyanira ngo umpagarareho kuko ndi umunyabyaha,
Mubyeyi w’Umukiza ntiwirengagize ibyo nkubwira, ubyumve ubyiteho, AMINA.
Umunsi mwiza wa Asomusiyo kuri mwebwe Banyarwanda mwihebye mukaba mutakigira icyo mwemera.
Uwanyu ,
Padiri Thomas Nahimana.


text:
Inkuru dukesha Fox News ivuga ko ababyeyi bakunze gusinzira batitaye ko abana babo baba basinziriye cyangwa badasinziriye ngo bagomba kumenya ko abana bafite ikibazo cyo gusinzira bakiri bato bikomeza no mu mikurire yabo.
Ubushakashatsi bwatangarijwe mu kinyamakuru k ivuga ku buzima bw’abana(the journal pedriatics) bwagaragaje ko abana bagira ikibazo cyo gusinzira neza bakomeza kukigira mu bihe bitandukanye ugereranije n’abana basinzira neza. Abana ntibareka kugaragaza ikibazo cyo gusinzira ngo nk’uko ubushakashatsi bakoze bwabigaragaraje neza. Ibi byatangajwe n’umuganga w’abana mu gihugu cya Colorado witwa Lisa Meltzer.
Uyu muganga agaragaza ko abashakashatsi bakoze isuzuma ku bagore 250 bababaza uko babonaga ibijyanye n’uko abana babo basinziraga guhera ku mezi atandatu, 12, 24 na 36; bakavuga ko niba abana batangiye gukura nta bibazo byo gusinzira bafite amahirwe kandi ko nta na rimwe bazagira ikibazo cyo gusinzira mu bindi bihe.
Ariko bakavuga ko kuva ku bana 21 kugeza kuri 35 bavuye mu bana 100 bakoreweho ubushakashatsi baramutse bafite ikibazo cyo gusinzira mu gihe kiri imbere byaba byoroshye ko bazakomeza kugira iki kibazo.
Bakomeza bavuga ko hari ubundi buryo babonyemo abana bashobora kugira ibibazo bitewe n’izindi mpamvu nk’urugero ku bana bafite hasi y’imyaka 2 bahura n’ikibazo cyo gusinzira ntibapfe gukanguka, batangaza ko ku myaka 3 bene aba bana bagira inzozi ziteye ubwoba, kutaruhuka neza ndetse no kurara bigaragura mu buriri.
Kuri ibi byose umuganga Byars avuga ku misinzirire iri mu kajagari ku bana, we yavuze ko umwana wahuye n’ibi bibazo ngo bigira ingaruka ku mitekerereze ye mu kwiga ndetse no mu mikurire ye.
Meltzer we arangiza avuga ko gusinzira ari ikintu cya mbere umuryango ugomba kwitaho, akavuga ko ababyeyi bagomba gushyiraho amasaha yo kuryama ndetse n’ayo kubyuka nk’uko ubushakashatsi bwagaragje ko ari ngombwa.


text:
Intore ni umuyoboro mwiza wo kugeza ku bandi gahunda za Guverinoma†Komisiyo y’igihugu cy’amatora
Aya magambo ni ayatangajwe na Gloriose Musekeweya abajijwe impamvu bahisemo guhugura abahagarariye intore kandi basanzwe ari intore. Ibyo akaba yabitangarije mu mahugurwa yabaye ku itariki 29 werurwe ku biro by’umurenge wa Muhoza mu karere Musanze.
Bamwe mu bari bitabiriye amahugurwa
Abantu 45 bo mu mirenge ya Muhoza, Nkotsi na Muko barimo ba Perezida, Visi Perezida na komite y’intore kuri buri kagari tw’iyo mirenge uko ari 13 twose hamwe bahuguwe ku ruhare rw’intore mu kwimakaza demukarasi n’imiyoborere myiza binyuze mu matora mu Rwanda. Banaganirijwe kandi ku mikorere y’itorero ry’igihugu mu midugudu, mu mashuri no mu zindi nzego z’imirimo.
Madamu Mukansabimana Agnes wo murenge wa Muko akaba n’umwe mu bahuguye yadutangarije ko aya mahugurwa “agamije kwigishwa abatoranijwe gufasha mu midugudu y’iwabo mu guhindura imyumvire n’imitekerereze mibi yaroshye u Rwanda mu bibi byanyuzemo cyane cyane Jenoside yakorewe Abatutsi. Nta shiti rero ko gukora twibutsa intore indangaciro na kirazira itorero rizatubyarira umusaruroâ€
Naho bwana Rwirahira Theogene, ushinzwe uburere mboneragihugu mu murenge wa Muhoza nawe wahuguye, yatubwiye ko aba bahugurwa bazarushaho kumvisha bagenzi babo aho batuye kurushaho kugira uruhare mu matora bayitabira, ngo ibi bikaba birushaho kwimakaza demukarasi.
Madamu Aziza Icyimana wo mu murenge wa Muhoza , umwe mu bahuguraga yadutangarije ko yarushijeho kumva indagagaciro kandi ko inyigisho z’itorero zituma arushaho kubana neza n’abaturanyi, mu buzima bwe bwa buri munsi. Mzee Munyakabaya Xavier wo mu murenge wa Muko nawe wari witabiriye aya mahugurwa yadutangarije ko itorero n’inyigisho zitangirwamo ari “igangahuriro aho Abanyarwanda biyibutsa ibyiza bya kera, bikabafasha kugarukana umutima wa kimuntuâ€. Bwana Munyakabaya akaba yavuze ko aya mahugurwa amwongereye imbaraga mu kurushaho kumva “ubupfura n’urukundo, kubahana n’ibindi byiza†ngo agiye kurushaho kwigisha bagenzi be. Ynatubwiye ko kandi ikiganiro bahawe ku ruhare rwabo mu matora nk’inzira ya demukarasi bimufasha kujya gutegurira bagenzi be kwitegura neza ubwo ‘bukwe’ bwo kwihitiramo abayobozi babafitiye akamaro.
Aya mahugurwa kandi yanabaye umwanya wo gufasha komisiyo y’igihugu y’amatora mu kubona ibitekerezo byabafasha kurushaho gutegura amatora. Ibi bitekerezo babibonye bifashishije ibibazo by’ingenzi aho abari mu mahugurwa babazwaga kuvuga indangagaciro z’umuco nyarwanda zakoreshwa mu kwimakaza umuco w’amahoro ndetse n’icyabazaga uruhare rw’intore mu kwimakaza imiyoborere myiza.
Musekeweya Gloriose ushinzwe uhagarariye komisiyo y’amatora mu karere ka Musanze na Burera yadutangarije ko abahuguwe ari umuyoboro komisiyo y’Igihugu y’Amatora inyuzamo ubutumwa kuko baba bahagarariye abandi mu midugudu hirya no hino†kandi ugasanga aria bantu basanzwe bavuga bagenzi babo bakabumva.


text:
Sobanukirwa n'Imvugo y'Abagabo
ndashonje=ndashonje
ndumva nshaka kuryama=ndashaka kuryama
ndarushye=ndarushye
mbese urashaka ko tujya muri cinema?=ariko ukaza kumpa
mbese dusohokane tujye gutembera?=urampera yo
mbese nshobora kujya nguhamagara?=ndifuza ko wazampa
wambaye neza=icyampa ukampa
urasa n'ufite ibibazo=iri joro ahari ntumpa
ndumva naniwe=nta bushake bwo guswera iri joro
ndagukunda=mpa igituba nonaha
wakoze umusatsi wawe neza=uko umusatsi wawe wari umeze mbere ni byo byari byiza
tuganire=ndi umuntu wiyubashye washobora guhuza igitsina na we
mbese urumva tuzashakana?=nta wundi ugomba kujya uha usibye jye
(mu iduka)njye mpisemo kiriya=gura ibyo ubonye dutahe urimo kunkereza
Sobanukirwa n'Imvugo y'Abagabo
Sobanukirwa n'Imvugo y'Abagabo


text:
Kwa muganga hari uburyo bukoreshwa bwa ultrasound ukaba wamenya igitsina cy’umwana uzabyara. Hagati y’ibyumweru 16 na 20 kwa muganga bashobora gukoresha ibyuma byabugenewe bakamenya neza igitsina uzabyara, iyo bitagaragara neza bisaba kongera nyuma y’ibyumweru bicye.
. Namenya nte igitsina cy’umwana nzabyara?
. Ese umugore utwite umuhungu agira ibihe bimenyetso?
. Ese umugore utwite umukobwa agira ibihe bimenyetso?
. Ibiranga umugore utwite
Nyamara n’ubwo akenshi biba ngombwa ko umuntu ajya kwa muganga bakabasha kumubwira igitsina cy’umwana yitegura kwibaruka, hari n’ubwo akenshi nk’abakuze bakwitegereza utwite bakakubwira ngo uzabyara igitsina iki n’iki kandi bigahura bitewe n’uko bakubona. Ibi ni bimwe mu byo bashingiraho rero baguhamiriza igitsina cy’umwana uzibaruka.
KWANGA IBIRYO
Niba ujya wibaza impamvu abagore bamwe bifuza ibiryo runaka abandi bagahurwa ibiryo byose, bifitanye isano n’igitsina cy’umwana baba batwite.
Ubushakashatsi bwakozwe bwerekana ko abagore bakunze kwanga ibiryo cyane cyangwa se nyuma yo kurya bakagira iseseme cyane, bakunze kubyara abahungu.
Impamvu ni uko umubiri w’umugore uba ufite akazi kenshi ko kurinda ingobyi y’umwana w’umuhungu kurusha umukobwa, kuko iy’umuhungu yangirika byoroshye kurusha umukobwa.
IMIHINDAGURIKIRE Y’AMABERE
Amabere ari mu bice bya mbere bihinduka cyane mu gihe umugore atwite. Niba amabere yawe aba manini kandi agakomera kurusha ibisanzwe, akenshi uba utwite umukobwa, naho mu gihe amabere yawe atahindutse cyane, ushobora kuba utwite umuhungu.
UKO UGENDA UHINDURA IMIMERERE
Ubushakashatsi bwakozwe bwerekana ko abagore bakunze kurwaragurika no kwanga ibintu byinshi mu bihembwe 2 bya mbere byo gutwita bakunze kubyara abahungu ugereranyije n’abagore badakunze kugira ibi bibazo mu gihe batwite.
UBWOKO BW’IBIRYO UKUNDA
Ubwoko bw’ibiryo umugore utwite yibandaho cyane bishobora kukwereka igitsina cy’umwana atwite. Niba umugore yikundiye ibiryohera n’ibirimo isukari cyane, akenshi aba atwite umukobwa. Niba umugore akunda ibiryo birimo urusenda biba byerekana ko yiteguye kwibaruka umuhungu.
UKO UMEZE MU MASO
Niba ufite ibiheri mu maso, ukaba ugenda wirabura kurusha ibisanzwe cyangwa uri gucikagurika imisatsi cyane, bishobora kwerekana ko uri hafi kwibaruka umwana w’umukobwa. Ibi ahanini bivugwa ko umwana w’umukobwa aba ari gufata ku bwiza bwa mama we. Niba umeze neza, ukaba ufite imisatsi yawe myiza nk’ibisanzwe nta mpinduka kuri wowe, ushobora kuba ugiye kwibaruka umuhungu.
UBURYO UMWANA ATERAGURA IMIGERI MUNDA
Ibi akenshi ntibirebana n’uburyo umwana ateraguramo imigeri, ahubwo birebana n’aho ayitera. Bivugwa ko iyo umwana atera imigeri hejuru gato nko mu mbavu, aba ari umukobwa. Niba uyumvira hasi mu nda, byerekana ko ari umuhungu.
UMUVUDUKO W’AMARASO
Ubushakashatsi buheruka gukorwa n’abahanga bo muri Canada, bwerekanye ko umuvuduko w’amaraso nko guhera ku byumweru 26 ushobora kukwereka niba uzabyara umuhungu cg umukobwa.
Iyo umuvuduko w’amaraso uri hejuru biba byerekana ko uzabyara umuhungu naho mu gihe uri hasi byakwereka ko uzabyara umukobwa.
Ibi bimenyetso rero n’ubwo bidahatse ukuri ijana ku ijana, bishobora kugufasha kumenya igitsina cy’umwana uzabyara n’ubwo hari andi mahirwe make y’uko bitahura.
None c iyo umwana aterera hasi no hejuru ndetse no mumbavu hose kandi ukaba ubona ibi bimenyetso mwavuze ari ibyumukobwa ndetse ni byu muhungu byose ubibona biba bivuze ko uba uzibaruka impanga
None c iyo umwana aterera hasi no hejuru ndetse no mumbavu hose kandi ukaba ubona ibi bimenyetso mwavuze ari ibyumukobwa ndetse ni byu muhungu byose ubibona biba bivuze ko uba uzibaruka impanga
Murakoz Mukomez Mutubwire nibindi
Gd Mr6 Ew J Umutambukanyi Wanj Urusenda Ageranaho Arurigata Rka Ndabk Azamvyarir Umuhung Nzahita Mpamya Ukuri P6
tokaaaa mujye mwandika ibyo muziiiiiiiiii
bagore murumve rero mubasobanurire nibijyanye nuburumbuke hari bamwe batabiz
bagore murumve rero mubasobanurire nibijyanye nuburumbuke hari bamwe batabiz
bagore murumve rero mubasobanurire nibijyanye nuburumbuke hari bamwe batabiz
bagore murumve rero mubasobanurire nibijyanye nuburumbuke hari bamwe batabiz
bagore murumve rero mubasobanurire nibijyanye nuburumbuke hari bamwe batabiz
bagore murumve rero mubasobanurire nibijyanye nuburumbuke hari bamwe batabiz
aha ni good mwaracukumbuye kambyandike nanjye nibere docter kuko kwamuganga ntibakivuga igitsina umubyeyi atwite ngo ababyeyi babwirwaga ko batwite abakobwa bagahita bazivanamo ngo ntibabyara nyakatsi
Murakoze cane tugiye natwe kuraba jwivyo mutubwiye arivyo.Ndi muburundi i Muyinga
Ibyo kugaragaza ukoimiterere yababyeyi iba imezentabwo biba byorishyepe ariko ibyo ubushakashatsi byadushakiye nukuri bibaho kandi haribamwe batabasha kumenya igitsina cyumwana baba batwite arikonibabyumvireho murakozepe
Ibyo kugaragaza ukoimiterere yababyeyi iba imezentabwo biba byorishyepe ariko ibyo ubushakashatsi byadushakiye nukuri bibaho kandi haribamwe batabasha kumenya igitsina cyumwana baba batwite arikonibabyumvireho murakozepe


text:
Umuhanzikazi Nicki Minaj ku munsi w’ejo yagaragaye mu birori by’isabukuru y’umukunzi we mushya ariwe NAS ndetse hagaragaye n’amashusho y’ aba bombi barimo gusomana ku rwego rwo hejuru ibi byatumye bamwe bahita bemeza ko aba bombi bari mu rukundo nubwo hari abakiri muri urwo rujijo.
Nkuko tubikesha mtonews, Nicki Minaj yagaragaye mu birori byo kwizihiza isabukuru ya NAS aho abantu bahise bemeza badashidikanya ko aba bombi baba bari mu rukundo rutaryarya bitewe n’ukuntu basomanye mu ruhame imbere y’imbaga y’abantu bari bitabiriye ibyo birori.


text:
Uburenganzira bwo kwemera cyangwa kwanga kuzungura
Ntawe uhatirwa kwemera kuzungura cyangwa gufata indagano yagenewe. Uzungura wese afite uburenganzira bwo kwemera cyangwa kwanga.indagano.
Kwemera izungura cyangwa indagano bikorwa ku mugaragaro. Iyo uzungura atagize icyo avuga kandi yaramenyeshejwe ko ari mu bazungura, bifatwa nk’aho yemeye kuzungura. Haseguriwe ibiteganywa mu ngingo ya 87, agace ka 3°, uwemeye kuzungura azungura umutungo n’imyenda by’uwapfuye.
Guhitamo kuzungura
Guhitamo kuzungura bikorwa mu gihe cy’amezi atandatu (6) abarwa uhereye ku itariki uzungura cyangwa uragwa yamenyesherejweho n’ushinzwe kwegeranya umutungo uzungurwa ko afite uburenganzira bwo kuzungura cyangwa ku munsi we ubwe yagaragajeho ko afite ubwo burenganzira. Umuntu ufite ububasha bwa kibyeyi ku mwana utaragera ku myaka y’ubukure ni we umuhitiramo kuzungura cyangwa kutazungura, mu gihe umuntu mukuru wambuwe ubushobozi we ahitirwamo n’umwishingizi we. Iyo umuntu apfuye atemeye cyangwa ngo yange kuzungura, bikorwa n’abamuzungura.
Inkurikizi zo kwemera kuzungura
Iyo yemeye kuzungura, umuzungura wese agomba kuriha imyenda y’uwapfuye mu kigereranyo cy’uruhare agomba kubona ku mutungo uzungurwa.
Uwishyuye umwenda wose ashobora gusaba urukiko ko hahamagazwa abazungura kugira ngo bishyure uruhare rwabo kuri uwo mwenda.
Uburyo kwanga kuzungura bikorwamo
Kwanga kuzungura bigomba kugaragazwa kandi bigakorwa mu nyandiko. Iyo uzungura atazi cyangwa adashobora kwandika, ashobora kuvuga mu magambo ko yanze kuzungura mu gihe cyagenwe. Kwanga kuzungura bimenyeshwa abandi bazungura cyangwa bikamenyeshwa ushinzwe kwegeranya umutungo iyo hari uwagenwe imbere y’abatangabuhamya babiri (2).
Inkurikizi zo kwanga kuzungura
Uzungura wanze kuzungura afatwa nk’aho atigeze ashyirwa mu bagomba kuzungura. Ntasabwa kwishyura imyenda ikurwa ku mutungo uzungurwa.
Ukwisubiraho mu guhitamo kuzungura
Uzungura cyangwa uwahawe indagano wemeye cyangwa wanze kuzungura ntashobora kwisubiraho iyo igihe cyo guhitamo cyarangiye, keretse iyo byabayeho hakoreshejwe uburiganya, ingufu cyangwa ibikangisho kandi bikaregerwa mu rukiko mu gihe cy’amezi cumi n’abiri (12) uhereye igihe ubwo buriganya, ingufu,cyangwa ibikangisho byarangiriye.
Icyo gihe cy’amezi cumi n’abiri (12) gishobora kongerwa habonetse impamvu zigaragara kandi zifatika.
Byakuwe mu itegeko Nº27/2016 ryo ku wa 08/07/2016, Itegeko rigenga imicungire y’umutungo w’abashyingiranywe, impano n’izungura, ryasohotse mu igazeti ya leta No 31 yo kuwa 01 Kanama, 2016


text:
Mukandayisenga Alphonsine utuye mu gihugu cya Mozambique aherutse kwibaruka umwana w’umuhungu nyuma yo kuba yari amaze imyaka 14 yarabuze urubyaro Bishop Rugagi Innocent akamusengera.
Uyu muhungu wa Mukandayisenga akurikira mushiki we ufite imyaka 14 y’ amavuko . Bishop Rugagi mu yamusengeye mu ntangiriro z’ umwaka ushize wa 2017 anamuhanurira ko agiye kwimuka ava mu Rwanda nk’ uko byatangajwe n’ urubuga rw’ Itorero Abacunguwe riyoborwa na Bishop Rugagi.
Ubwo Mukandayisenga yajyaga mu materaniro yo mu itorero Abacunguwe afite icyifuzo cyo kubyara umwana w’umuhungu. Yifuzaga gukurikiza umukobwa w’imyaka 13 n’igice, kuko kuva yamubyara byari byaranze, kandi we yifuza kumukurikiza.
Bishop Innocent Rugagi yaramusengeye amuhanurira ko azabyara umuhungu kandi ko agiye kwimuka akajya gutura ahandi. Mukandayisenga Alphonsine yahise atwita, kuri ubu akaba yarabyaye umwana w’umuhungu mu mpera z’umwaka ushize.
Avuga kuri iki gitangaza Imana yamukoreye, uyu mubyeyi yavuze ko yaje ababaye ashaka umwana w’umuhungu none akaba yaramubyaye.
Uyu mwana muto niwe Mukandayisenga yahanuriwe na Bishop Rugagi uyu mukobwa umuryamye iruhande ni mushiki we umurusha imyaka 14
Ati “Imana yo mu ijuru yarakoze kukuduha. Nari nkeneye umuhanuzi nkawe muri icyo gihe. Mu Bacunguwe nahahuriye n’Imana rwose. Mfite byinshi byo kuvuga ku Mana yawe nabonye”.
Ibi ni ibyo Alphonsine yabwiye Bishop Innocent Rugagi, ashima Imana ku gitangaza yakoresheje uyu mukozi wayo.
Mukandayisenga Alphonsine avuga ko yiteguye kuza mu Rwanda agahamiriza Abacunguwe uburyo Imana yabo ikora imirimo ihambaye. Kuko yamuhawe n’Imana, umuryango wa Alphonsine wise uyu mwana Nshimiyimana Hirwa Ethan David.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
lmana ntibeshywa ntibeshyerwa ,mujye muvugisha ukuri ,uyu Mukandayisenga arabeshya akurikije umwana wumukobwa w,imyaka 2 hafi aho kuko yakoze ubukwe ataye umugabo muri 2015 atwite nyuma arabyara umwana wimukobwa .jye ndabona igihe kigeze kugirango lmana ikoze isoni abiyoberanya bayiyitirira bayibeshyera ,izajya ibakoza isoni
bashumba ntumwa z,lmana mugire gushishoza kuko lmana ntizemera ko izina ryayo ritukwa .
mugire guhishurirwa ibyera byose si amata .
Ubu buhanuzi mujye mubuduha mbere y’uko bugera (ukimara kububwirwa) , kgo habeho kureba ibyo muvuga niba ari ukuri.


text:
Muri gahunda Urwego rw’Umuvunyi rugira yo kwegera abaturage no kubakemurira ibibazo, Umuvunyi Mukuru yasabye abaturage b’Akarere ka Gakenke, Umurenge wa Nemba, kureka kuburana urwa “ Ndi igabo”.
Umuvunyi Mukuru Aloysia Cyanzayire yabivuze kuri uyu wa 18 Werurwe ahereye ko hari abaturage bemera bakishora mu manza kandi bazi ko nta n’ukuri bafite aho birangira batakaje ibiruta ibyo bakurikiranaga.
Umuvunyi yatangaje ko impamvu y’ibikorwa nk’ibi ari ukuganira n’abaturage ku ruhare rwabo mu kunganira uru rwego mu kurwanya ruswa n’akarengane, kumva no gukemura ibibazo bitabonewe ibisubizo cyangwa bene byo batishimiye imikirize yabyo.
Yagize ati “Ubusanzwe inzego zegereye abaturage ni zo zigomba gukemura ibibazo byabo kugira ngo hatagira utakaza umwanya asiragira mu zindi nzego aho gukora ibimuteza imbere.”
Cyanzayire yasabye aba baturage kujya bagereranya ibyo batakaza n’ibyo bakurikiye, kuko hari abo usanga baburana ibintu bidafatika kandi rukabura gica.
Muri aka Karere by’umwihariko Umurenge wa Nemba, ibibazo by’akarengane bikunze kuhaboneka ni ibishingiye ku masambu, iby’urugomo, kudahembwa mu gihe amasezerano y’akazi aba yararangiye, amakimbirane mu ngo no kudahabwa uburenganzira ku basezerewe ku kazi mu nzego za Leta.
Ku bufatanye n’inzego z’ibanze, Umuvunyi Mukuru yagennye uko buri kibazo kigomba gukemuka.
Umuhoza Rwabukumba, Umunyamabanga Nshingwabikorwa w’Umurenge wa Nemba avuga ko akenshi abaturage basiragira mu manza kubera kusasobanukirwa n’inzego nyir’izina zigomba kubakemurira ibibazo
Uruhare rw’abaturage mu kurwanya ruswa n’akarengane ni ugutanga amakuru ku Rwego rw’Umuvunyi, bahamagara cyanwa bakoresha ubutumwa bugufi ku murongo utishyurwa cyangwa bagakohereza ubutuma kuri email.
Urwego rw’Umuvunyi rumaze kuzenguruka mu turere tugera ku 10 mu gihugu humvwa ibibazo by’abaturage no kubikemura cyangwa kubyohereza mu zindi nzego zishinzwe kubikemura.


text:
Muri iyi nyandiko nk’uko twakomeje kubibazwa n’abakunzi bacu aho badusabaga ko twabafasha kumenya uko bashobora kwivura hangover ibi bikaba ari imwe mungaruka ziba kubantu banyweye inzoga nyinshi bagasinda hanyuma bakisanga batameze neza mu mubiri wabo,ibi nibimwe mubyo wakifashisha:
1. IMINEKE
potassium nyo mpamvu ubona n’abakinyi akenshi bawukoresha. Iyo wanyweye inzoga rero umubiri wawe uba wabuze potassium. Rero kurya umuneke ubyutse byagufasha cyane ndetse ubaye ukiri muzima wanawurya utararyama.
2.AMAZI MENSHI
Ubyemere cyangwa ubyange inzoga hari ubumara (toxic) zinjiza mu mubiri wawe , amazi rero afasha mu kubukuramo (detoxification) . Nywa amazi mbere yo kunywa inzoga, uri kunywa na nyuma yo kuzinywa. Ubishoboye fata amazi, umunyu muke ,
isukari ukibyuka.
3.UBUKI
Fata utuyiko kuva kuri 2 kugeza kuri 6 mu minota 20 kugeza wumvise umeze neza, ushobora kubifatanya n’umuneke kugirango byihute. ubuki
4. INDIMU
indimu Nubishobora nga indimu mu buki cyangwa ukoreshe amazi ashyushye.
5.ISUPU, UMUCERI
isupu Ibyo kurya nicyo kintu kitakorohera gufata ufite hangover ariko gerageza isupu , hanyuma ukomeze ufate utuntu tworoheje nk’umuceri, …
6. JUS
Juice - Jus izagufasha kuzamura isukari mu mubiri, igabanye ibimenyetso bya Hangover.
7. KOGA
Kugabanya ingano y’inzoga muri wowe si mu mubiri mo imbere gusa. Hari abantu banywa kugeza n’ubwo zibahumuraho. Koga rero byihutisha igabanya rya alchool mu mubiri.
8.INYANYA
inyanya Kora isosi y’inyanya cyangwa uzirye nazo zifasha umubiri mu gukora ‘metabolisme’.
9. Barafu
Shyira barafu ku mutwe ahari ku kurya.
10. Kora YOGA
Icyitonderwa: Inzoga si nziza ku buzima fata agatama gake niba byanze!.
Nigute warwanya hangover?
Subscribe to: Post Comments (Atom)


text:
Muri Tanzaniya baherutse kwiyama abahanzi bagaragara bambaye utwenda (imyenda igaragaza zimwe mu ngingo z'ibanga z'umubiri). Kuva umukuru w'igihugu cyabo yabivuga hari ukwisubiraho kuri kugaragara ndetse bamwe mu bakorana hafi n'abo bahanzi nka Babu Tale (manager wa Diamond) arashima Leta kuba icyo kibazo cy'umuco yaragihagurukiye.
Muri Tanzaniya kandi hari abakoraga ibyo (kwambara ukuri) bagamije icyo mu giswayire bita "kiki", ni ukuvuga ikintu cyose wakora ngo ukunde uvugwe n'ibitangazamakuru cyangwa ugaragare cyane ku mbuga nkoranyambaga nka za Facebook na Instagram. Twabigereranya n'icyo bita "buzz" mu zindi ndimi.
Iwacu rero naho hari ababiboneyemo amaronko ngo "niho isi igeze". Umwe mu bazwi muri ako gakino ni umubyeyi witwa Mbabazi Shadia bita Shaddy Buzz, nako Shaddy Boo. Agira posting zitinyuka cyane, mbese zifite ka "odeur" ka buzz...
Ubu ikimuvugwaho ni uko ngo yaba yasubiranye na se w'abana be ngo akaba yiyemeje kureka kwigaragaza uko byari bisanzwe ngo abashe kurerera abana mu muco. Ikibazo: azabibasha kandi yaramenyereye urumuri rwa "réseaux sociaux"? Ahubwo se koko basubiranye cyangwa ni indi buzz Shaddy Boo yabonye ngo views ziyongere kuri channels ze?
Reba ako ka videwo yashyize kuri intagram (kanda aho hasi), ugire nawe icyo ubitutwiraho.


text:
Nkusi Joseph umwanditsi akaba na nyir’urubuga «shikamaye.blogspot.fr/» yatugejejeho inkuru iri ku rubuga rwe yise ngo «Mbwire Twagiramungu Fawusitini, politiki y’amacakubiriyo mu 1991-1994 yasekuranyaga…». Uyu Nkusi Joseph ni umunyabwenge, akaba atuye ku mugabane w’u Burayi ndetse akaba azwiho n’igikorwa cyiza cy’akarusho cyo gushinga no gucunga urubuga rutangirwamo ibitekerezo n’amakuru Abanyarwanda benshi bakeneye ; ariko kubera urwango afitiye Twagiramungu ku mpamvu zitumvikana, byatumye yandika inkuru yo kumuharabika igaragaza ko ubwenge bwe yabwiyambuye akigira injiji n’umubeshyi kugera naho ananirwa kureba kuri interineti amakuru y’ukuri y’ibyo yandika kuri Twagiramungu !
Ntabwo ninjira mu nkuru ya Nkusi kuko ibyo yanditse biteye isoni ariko ndagira ngo ngire icyo mvuga ku ngingo nke cyane zagombye kuranga umuntu w’umunyabwenge kandi w’umwanditsi ukwiye kugeza ku Banyarwanda inkuru z’ukuri ! Uku kwiyambura ubwenge kubera urwangonibyo byatumye mu mwaka w’1994 interahamwe zigishijwe n’abanyabwenge nka Nkusizararimbuye igice kinini cy’Abanyarwanda ngo zibahora uko batekereza n'uko basa, kugeza naho zishe abasilikare ba aba Ex-FAR bari ku rugamba ngo ziri kwikiza umwanzi! Gushyira urwango mu bantu bishobora kuzaba umwihariko w’abanyabwenge bamwe b’abanyarwanda bashaka kutwereka ibara ry’umukara bakatumena amatwi bashaka kutwemeza ko ari umweru !
Muri iyo nkuru ya Nkusi navuze haruguru aragira ati : «Twagiramungu nareke abimariye imyaka mu mashyamba bakomeze bibereho mu bugenge bwabo areke kubasonga nkuko yatereranye izindi mpunzi igihe zicwaga i Kibeho muri 1995, Seth Sendashonga agatabaza hakabura utabara, Bihwahwa Bizimungu akajya gushinyagura naho Twagiramungu na Kagame bariho binywera byeri i Kigali» ! Biratangaje kumva umuntu w’umunyabwenge nka Nkusi atinyuka kuvuga ko igihe inkotanyi zicaga impunzi mu nkambi zo ku Gikongoro Twagiramungu yarimo anywa byeri na Kagame i Kigali !
None se Dogiteri Nkusi yari ananiwe kujya nibura kuri interneti ngo arebe ko mu gihe inkotanyi zicaga abantu ku Gikongoro muri Mata 1995, Bwana Twagiramungu yari ku mugabane w’u Burayi (inkuru ibisobanura) kandi no mu mpamvu zatumye Twagiramungu yegura ku mwanya wa ministre w’intebe harimo n’uko yasabaga ko abasilikare b’inkotanyi bishe impunzi i Kibeho bahanwa Kagame akabyanga (vidéo ibisobanura)! Ariko kugira ngo akunde yigishe abakiri bato kugirira urwango rudasanzwe Twagiramungu, Dogiteri NKUSI yiyemeje kwigira injiji n’umunyakinyoma, yemeza ko Twagiramungu yasangiraga inzoga na Kagame i Kigali igihe impunzi zicwaga i Kibeho n’inkotanyi!
Nkusi agomba kuba yariyambuye ubwenge mu gushaka guharabika Twagiramungu akibwira ko abantu bose nabo bahita bamera nkawe, bakiyambura ubwenge bwo kumenya ukuri ! Nkusi aragira ati : «Kurangwa n’igitugu no gusuzugura abo bafatanyije buri gihe » ! Uyu Nkusi ntabwo azi Twagiramungu uretse ijambo rimwe Padiri Thomas yamubwiye ry’uko atamurusha kumenya Twagiramungu, none uyu Nkusi ko ataba mu ishyaka RDI-Rwanda Rwiza riyoborwa na Faustin Twagiramungu, ntabe n’umuyoboke w’impuzamashyaka ya CPC, ahera he avuga ko Twagiramungu arangwa n’igitugu no gusuzugura abo bakorana ? Uwabwira Nkusi ngo « gesa ubwiyo, ubwino ntiburera» ntabwo yaba yibeshye ! Nkusi yagombye gutegereza abari mu mashyaka ayoborwa na Twagiramungu akaba aribo bamuvuga uko bamuzi kuko bakorana nawe,akareka kwiterera mu mata nk’isazi no kubeshya rubanda! Mu gihe MDR yatoraga abayobozi bayo mu mwaka w’1992, iryo tora ryanyuze mu mucyo mu rwego rw’igihugu kandi njye ubwanjye nari ndirimo, nta hantu na hamwe igihugu cy’Amerika (USA) kigeze kigira uruhare mu matora ya MDR ku buryo Twagiramungu yari kujya kubasaba amajwi !
Iyi politiki ya Nkusi yo gushaka kugira Twagiramungu ruvumwa (diabolisation) niyo bamwe mu bitwa abanyepolitiki bagiye bakoresha mu kumurwanya ariko bikarangira aribo bandagaye!Umwana w’umusore yigeze kumbaza ibibazo kuri Twagiramungu akurikije ibyo abamuharabika bavuga agira ati : «Twagiramungu yari afite imbaraga zimeze zite kuburyo yatanze igihugu mu mwaka w’1994 ? Ese byagenze gute kugira ngo agire ububasha bwo gutanga igihugu ariko ntashobore gukiza abantu barenga 30 bo mu muryango we bishwe n’Interahamwe muri uwo mwaka ? Ese yahaye inkotanyi intwaro ? yazihaye plan y’urugamba se ? yasinye amasezerano se yo kuziha u Rwanda, ko bizwi ko Amasezerano y’Arusha yashyizweho umukono na Prezida Habyarimana ku ruhande rwa Guverinoma y’u Rwanda ? Ese Twagiramungu yari afite uwuhe mwanya mu butegetsi ?...» ibi bibazo byose umenya Nkusi adashobora kubibonera ibisubizo !
Twagiramungu Faustin ahabwa ububasha nk'ubw'Imana!
Abanyabwenge batekereza nka Nkusi baharabika Twagiramungu bamugereranya n’Imana! Mu kwezi kwa cumi 2014, Gen Byiringiro yavugiye kuri Radiyo BBC ari i Walikale (RDC) ko yitandukanyije n’umunyepolitiki witwa Twagiramungu Faustin, ko ndetse amwirukanye kubuyobozi bwa CPC ! Kugeza na nubu twategereje uko Byiringiro ayoboye CPC twarahebye! Twibajije ukuntu umuntu akora coup d’Etat mu ishyaka kandi ajijutse biratuyobera! Bitewe ni uko Byiringiro yashatse kuyobora CPC ari i WALIKALE ubu bikaba byaramuyobeye, niko abatekereza nkawe biyumvisha ko Twagiramungu ayobora FDLR ari mu Burayi bigakunda! Uretse Imana yonyine yakora ibyo nta wundi muntu washobora gusenya umutwe wa gisilikare uri mu mashyamba ya Congo yicaye i Burayi ngo bikunde, cyane ko uyobora uwo mutwe yari amaze kuvuga ko yitandukanyije na Twagiramungu !
Twabonye izindi nyandiko nyinshi zagiye zisohoka mu kinyamakuru «Ikaze iwacu» ziha ububasha Twagiramungu bumeze nk’ubw’Imana, dore zimwe mu ngero natanga zagiye zisohoka mu nyandiko z’icyo kinyamakuru :
1.Ngo Twagiramungu ategeka abanyamerika bakavuga kandi bagashyira mu bikorwa ibyifuzo bye byo gusenya FDLR.
2.Ngo Twagiramungu yatumye Evode Uwizeyimana ajya gukeza Paul Kagame
3.Ngo Twagiramungu niwe watumye Mitali Protais wari Ambasaderi wa Kagame muri Etiyopia ahunga !
4.Ngo Twagiramungu niwe uzana amacakubiri mu mashyaka yose ariko ishyaka rye abandi ntibashobore kurisenya!
5.Ngo Twagiramungu niwe wakira amafaranga yo gufasha FDLR kandi bizwi ko yitandukanyije n’umuyobozi wayo! Ese abamuha ayo mafaranga ni injiji cyangwa yabahumye amaso ? ...
Twibaze impamvu: Abantu batinya Imana bakayubaha ndetse bakayisenga ariko hari n’abantu batinyuka Imana bakayituka ndetse bagakora ibidakorwa ariko amaherezo y’abo bantu bose ni uko badashobora guhindura umugambi w’Imana w’icyo yabategenyirije! Twagiramungu nawe abantu benshi baramwubaha, ndetse bakavuga ko ari inararibonye muri politiki y’u Rwanda, abantu bamuhimbira byinshi, bamwe bakamusebya ndetse no kumutuka rugeretse, hari n’abagerageje kumwica incuro nyinshi ariko buri gihe Imana igakinga akaboko! Abenshi mu bamwijunditse ni abagendera ku mabwire ashingiye ku nzangano n’amashyari, bakamutwerera ububasha budasanzwe bwo gutegeka amashyaka anyuranye gukora ibyo ayasabye, mbega agakora ibitangaza atavuze ndetse atanavuye aho ari!
Uko bamuharabika niko bikurura amatsiko y'abashaka kumumenya neza!
Abamuzi neza bo, ari abamukunda, ari n’abatamukunda, bahuriza ku kintu kimwe k’ingezi : Twagiramungu yamye arangwa n’ugutinyuka benshi batagira, bigatuma afata ibyemezo cyangwa atangiza ibikorwa (initiatives) bitungura benshi, bamwe aho kubimushimira, bakababazwa n’uko abatanze, bagatangira gukerensa ibyo agamije, kabone n’iyo biba bifitiye akamaro Abanyarwanda mu buryo bugaragara. Nk’ubu hari abakimwikoreye ngo kuko muri za 90-91, yatinyutse kurwanya ku mugaragaro ubutegetsi bw’igitugu bwa Prezida Habyarimana n’ishyaka rya MRND. Nyamara Twagiramungu yari mu kuri, cyane cyane aho yagiraga ati :”Twanze cyami ntutsi, ntituzemera cyami mputu cyangwa cyami nshiru!”Ni kimwe n’uko yari mu kuri ubwo yamaganaga ubwicanyi n’igitugu bya Kagame n’ingabo ze mu mpera za 94.
Guhera icyo gihe, Inkotanyi zamwanze urunuka kubera ko yari amaze kuvugira kuri Radiyo Rwanda amagambo akarishye, aho yagize ati :”Abanyarwanda banze ingoyi hashize imyaka irenga 30, ubu sibwo bazemera kuyisubiraho !” Kuba kandi yaragize ubutwari bwo kujya guhangana na Kagame mu matora yo muw’2003, atazi niba azapfa cyangwa niba azakira (à ses risques et périls), byatumye bamwe bavugaguzwa aho bari babunze mu magorofa y’i Burayi, ngo Rukokoma agiye guha agaciro itorwa rya Kagame (légitimer!). Kandi nyamara n’ubwo bamwibye amajwi, nibura Abanyarwanda bamenye ko FPR-Inkotanyi ntacyo ipfana na rubanda, naho amahanga aba abonye ikimenyetso simusiga cy’uko nta demokrasi iri mu Rwanda rwa Kagame-FPR.
Twagiramungu Faustin ahabwa igihembo mu Butaliyani nk'umunyepolitiki mwiza.
Izo ngero nkeya zirerekana ko Twagiramungu ari umunyapolitiki udasanzwe, uzi icyo ashaka, uzarinda avamo umwuka agiharanira icyagirira Abanyarwanda akamaro, cyane cyane icyatuma babana mu bumwe nyabwo, muri demokrasi ishingiye ku bwisanzure bwa buri wese, butanga ububasha bwo kwihitiramo abayobozi mu matora adafifitse. Nk’uko yakunze kujya abivuga muri za 91, NTA KUNDI BYAGENDA: Twagiramungu n’abo bafatanyije urugamba rwa politiki, bifitemo icyizere ko amaherezo u Rwanda Rwiza baharanira ruzagerwaho! Abahagurukiye kumuharabika bararushywa n’ubusa, ahubwo uko bamwandagaza niko bitera amatsiko abatamuzi, cyane urubyiruko, bakarushaho gushishikarira kumenya amateka ye nyakuri, bityo abakunzi be bakagenda biyongera, biturutse ku buhumyi bw’abanzi be !
Nta muntu ukundwa na bose, kandi ni ngombwa kuvuga ibyo wemera n’ibyo utemera, ibyo ni uburenganzira bwawe, nkaba mbona abanga Twagiramungu bahura n’ingorane z’uko ibikorwa byabo byo kumusenya bibagiraho ingaruka zo kwisenya ubwabo, nibakomereze aho! Biratangaje kubona umuntu w’umunyabwenge yihindura injiji,n’umubeshyi… ngo arashaka guharabika Twagiramungu kandi nta kintu na kimwe ashobora guhindura kuri kamere ye no kuri gahunda z’ingirakamaro we n’ishyaka rye bafitiye u Rwanda!
Ntakirutimana Faustin, Commissaire muri RDI.


text:
Bamwe mu baperezida bayoboye ibihugu bya Afurika ntibakozwa ibyo gusaranganya ubutegetsi, kabone n’ubwo baba batishimiwe n’abaturage b’ibihugu bayoboye. Abaturage ntibagira umwanya wo...
Mu myaka irenga 30 ishize Umuryango FPR Inkotanyi ubaye ho, ntiwahwemye guhamagarira abanyarwanda kurwanya icyo ari cyo cyose cyabatandukanya. Ni iyo mpamvu...
Imvano y’urwango Museveni yanga u Rwanda Abantu benshi bibaza impamvu u Rwanda rudacana uwaka na Uganda, ndetse abatazi Museveni bamwibeshyaho bakamufata nk’umubyeyi....
Nyuma yuko hashize amezi agera kuri icyenda (9 mois) indwara y’amatungo y’uburenge (Fiévre aphteuse), yibasiye uturere twa Gatsibo, Nyagatare na Kayonza, aho...
Mu Karere ka Gatsibo Umurenge wa Ngarama, Akagari ka Kigasha, ku bufatanye na polisi y’Igihugu n’Akarere ka Gatsibo hakozwe igikorwa cyo kumenyekanisha...
Abantu benshi bakora imirimo itandukanye, cyane cyane ubwubatsi, gushyira insinga ziyobora amashanyarazi mu nzu,…. bitwa Injenyeri n’ababaha akazi. Ibyo rero nibyo urugaga...
Tariki ya 24 Mutarama 2018, mu Murenge wa Muhura, Akarere ka Gatsibo, Intara y’Iburasirazuba , hatangijwe gahunda yo gukora irondo ry’umwuga mu...
Mu rwego rwo gukomeza gushyira imbaraga mu kwesa imihigo y’Umwaka w’ingengo y’imari 2017/2018 Umuyobozi w’Akarere ka Gatsibo yasinyanye n’Umukuru w’Igihugu, Akarere kafashe...
Ibi ni ibyavugiwe mu Murenge wa Juru, Akagali ka Juru, Umudugudu wa Rugarama, Akarere ka Bugesera, tariki ya 19 Mutarama 2018, mu...
Ibi bigaragara mu ibaruwa, Umuyobozi w’Akarere ka Rulindo, Kayiranga Emmanuel, yandikiye abanyamabanga Nshingwbikorwa b’imirenge yose igize Akarere ka Rulindo, abimenyesha Guverineri w’Intara...


text:
All Documents
Displaying 51 - 60 of 394 resources
Iyi ni inkuru y’ikinyarwanda yubakiye ku nsanganyamatsiko y'Indyo yuzuye. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 8, mu nteganyanyigisho y’Ikinyarwanda, Umwaka wa mbere w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Ibidukikije. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 4, mu nteganyanyigisho y’Ikinyarwanda, Umwaka wa mbere w’amashuri abanza.
Iyi ni inkuru y’ikinyarwanda yubakiye ku nsanganyamatsiko y'Umuco n'indangagaciro. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 1, mu nteganyanyigisho y’Ikinyarwanda, Umwaka wa mbere w’amashuri abanza.
Iyi ni inkuru y’ikinyarwanda yandikiwe abarimu bigisha mu mwaka wa mbere w’amashuri abanza kugira ngo bayisomere kandi banayisobanurire abanyeshuri mu isomo ry’ikinyarwanda babatoza umuco wo gusoma neza.
Iyi ni inkuru y’ikinyarwanda yubakiye ku nsanganyamatsiko y’Ibidukikije. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 4, mu nteganyanyigisho y’Ikinyarwanda, Umwaka wa mbere w’amashuri abanza.
Iyi ni inkuru y’ikinyarwanda yubakiye ku nsanganyamatsiko y'Ibidukikije. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 4, mu nteganyanyigisho y’Ikinyarwanda, Umwaka wa mbere w’amashuri abanza.
Iyi ni inkuru y’ikinyarwanda yubakiye ku nsanganyamatsiko y’Amatungo yo mu rugo. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 7, mu nteganyanyigisho y’Ikinyarwanda, Umwaka wa mbere w’amashuri abanza.
Iyi ni inkuru y’ikinyarwanda yubakiye ku nsanganyamatsiko y'Amatungo yo mu rugo. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 7, mu nteganyanyigisho y’Ikinyarwanda, Umwaka wa mbere w’amashuri abanza.
This is a story written for the P.2 pupils to read on their own in class or even at home in order to improve their writing and reading culture.
Iyi ni inkuru y’ikinyarwanda yubakiye ku nsanganyamatsiko y’Isuku. Yandikiwe abarimu bigisha mu mwaka wa mbere w’amashuri abanza kugira ngo bayisomere abanyeshuri kandi bayishingireho amasomo atandakunye y’Ikinyarwanda nk’uko bigaragara mutwe wa 2, mu nteganyanyigisho y’Ikinyarwanda, Umwaka wa mbere w’amashuri abanza.


text:
Agakiriro ka Huye kibasiwe n’inkongi
Mu ijoro rishyira ku wa mbere tariki 11 Nyakanga 2016, igice kimwe cy’Agakiriro ka Huye cyahiye ibyari birimo birakongoka.
François Nyandwi, umwe mu baharara izamu, avuga ko inkongi yatangiye mu ma saa saba n’igice z’ijoro abaturiye agakiriro, abayobozi, abapolisi ndetse n’abasirikare baratabara bagerageza kuzimya baza kunganirwa n’imodoka izimya inkongi ahagana mu ma saa cyenda z’ijoro.
Gilbert Nicyoribera, umwe muri bane bakoreraga muri icyo gice cyahiye bari bahafite ibikoresho byinshi, agira ati “Amamashini, imbaho harimo iza ribuyu zigura ibihumbi 60 rumwe, ibikoresho nari nakoreye abakiriya. Urebye ibyo natikirije aha miliyoni zisaga 25.”
Modeste Nkurikiyimana na we yahaburiye imashini eshatu. N’akababaro kenshi ati “ntacyo twabona tuvuga, ahasigaye ni inkunga ya Leta. Nari ntunzwe n’ububaji.”
Abahishije bifuza ko REG yabafasha kuko batekereza ko iriya nkongi yaturutse ku mashanyarazi.
Nicyoribera ati “Niba ari umuriro waturitse ibyacu bigashya bakadufashije ntiduhite tuva mu kazi gutyo.”
Kuba imvano y’inkongi yaba ari amashanyarazi, binavugwa n’umuzamu Nyandwi, ahereye ku kuba we na mugenzi we bumvise ibiturika bakajya kureba ibyo ari byo, mu gihe bagishakisha aho byaturikiye bakumva ibindi biraturitse hanyuma umuriro ugahita waka. Bikubita bwa mbere ngo amatara yo mu muhanda nay o yahise azima.
Anastase bagirayabo atuye hafi y’agakiriro kandi agakoreramo. Na we atekereza ko imvano y’iyi nkongi ari amashanyarazi.
Ati “Saa saba n’igice nagiye hanze amatara yaka nabi. Ni umuriro wagarukanye ingufu nyuma yo kugenda.”
Icyakora, ibi ntibabyumvikanaho na Jean Pierre Maniraguha, Umuyobozi wa REG mu turere twa Huye na Gisagara.
Agira ati “Abatekinisiye basanze urusinga rwacu rujyana amashanyarazi ari ruzima. Insinga za installation ni zo zahiye, zigenda zisatira urwacu rutwara umuriro. Ibya installation ntitubibazwa. »
Kugeza ubu ntiharamenyekana neza agaciro k’ibyangiritse, ariko Theodore Nshimiyimana, Umuyobozi w’agakiriro ka Huye, avuga ko agereranyije biri hagati ya miriyoni 40 na 50.
Dukurikire ukanda kuri Like
Ibitekerezo ( 1 )
Dasso,inkeragutabara,polisi nizikaze umutekano nkuko ntacyo dushinja abasirikare


text:
Iyi myenda iyo yegereye uyambaye ( ifashe kuri taille) yakwambarwa mu kazi kaburi munsi ku bantu bakora mu kazi ariko badafite imyanya y’ubuyibozi, ushobora kandi kuyijyana gusura abantu ,kuyijyana kwiga ku banyeshuri biga muri kaminuza cyangwa ahandi hadakenerwa imyenda isa (uniform) .
Iyi pantalo ndetse n’ishati wabyambarana n’inkweto ziringaniye cyangwa se ngufiya ndetse n’isakoshi nini ifite ibara rimwe. Ni byiza ariko kuyambara utari bugire gahunda zatuma uhura n’ivumbi ngo wiyanduze ndetse wakwitondera kugenda muri Busi za Twegerane.
Ni moderi yerekanywe muri Kigali Fashion Show ya 2012
Ipantalo n’ishati bisanzwe
Iyi myenda iyo yegereye uyambaye ( ifashe kuri taille) yakwambarwa mu kazi kaburi munsi ku bantu bakora mu kazi ariko badafite imyanya y’ubuyibozi, ushobora kandi kuyijyana gusura abantu ,kuyijyana kwiga ku banyeshuri biga muri kaminuza cyangwa ahandi hadakenerwa imyenda isa (uniform) .
Labels: kwambara


text:
Kibeho: Abakirisitu bafite ubushobozi buke ntibakirara hanze bicwa n’imbeho
Abakirisitu batandukanye bajya gusengera i Kibeho muri Nyaruguru,by’umwihariko abafite ubushobozi buke bishimira ko noneho basigaye bategurirwa aho barara mu gihe mbere bararaga ku gasozi.
Baratangaza ibi mu gihe abagiyeyo kwizihiza Asomusiyo ku itariki ya 15 Kanama 2017, bateguriwe amahema manini yo kuraramo.
Mu masengesho atandukanye abera i Kibeho, hajyayo abakiristu ibihumbi n’ibihumbi batandukanye bo mu Rwanda n’abanyamahanga.
Hari abajyayo bafite ubushobozi bwo gukodesha ibyumba byo kuraramo ariko hari n’abandi benshi baba badafite ubushobozi bwo gukodesha ibyo byumba bagahitamo kurara hanze cyangwa mu Ngoro ya Bikira Mariya basenga.
Ibyo byakunze kubaho mu myaka yatambutse bituma mu mwaka wa 2016, Musenyeri wa Diyosezi ya Gikongoro Celestin Hakizimana yizeza abakirisitu bafite amikoro make ko bagiye gushakirwa aho barara aho gusinzirira hanze no mu Kiriziya.
Hateganywa kubakwa inzu izajya icumbikira abo bakirisitu. Ariko mu gihe itarubakwa, abagiye muri Asomusiyo yo ku itariki ya 15 Kanama 2017, babonye aho barara mu mahema yari yabateguriwe.
Umwe mu bakirisitu witwa Nyirahabimana Marie Rose avuga ko bishimiye kuba noneho bahasanze amahema yabafashije kurara baticwa n’imbeho.
Agira ati “Rwose ibi bintu ni byiza, twajyaga tuza tukarara hanze ndetse n’ubwo ari mu cyi hari igihe imvura yajyaga igwa ikahatunyagirira,none urabona ko aya mahema yafashije abantu benshi.”
Gusa nanone hari abakirisitu bavuga ko aya mahema akiri mato ugereranije n’umubare w’ababa bakeneye kubona aho barara ku buryo bitabujije bamwe kurara hanze.
Musenyeri Celestin Hakizimana yashimiye abakirisitu bafashije mu gushaka ayo mahema, kandi yizeza abakirisitu ko azakomeza kuboneka ndetse n’inzu ikazubakwa mu gihe cya vuba.
Agira ati “Turabashimiye ababidufashijemo kandi muzakomeze kuko aya mahema agomba guhora aboneka by’agateganyo, kandi turateganya no kubaka inyubako Imana nibidufashamo natwe tukabyifashamo.”
Iminsi mikuru ibera i Kibeho ikitabirwa n’abakirisitu benshi bituma bamwe banarara hanze harimo Asomusiyo n’umunsi ngarukamwaka wo kwibuka amabonekerwa yabereye i Kibeho uba buri mwaka ku itariki ya 28 Ugushyingo.
Dukurikire ukanda kuri Like
Ibitekerezo ( 8 )
Arko bavandimwe dusangiye gugaburirwa ibyatuzaniwe aribyo amadini yigisha kdi nubundi ntibitubuze kumarana.
mubyukuri ntidukwiye kwirirwa dupafa YESU,MUHAMAD,BIKILAMARIYA ETC... kuko twese ibyo ni ibyo twigishijwe ntanuzi neza 100% ko ibyobintu byabayeho, ngaho nimureke mbabaze ushobora ansubize * ko kera twasengaga RYANGOMBE,NYABINGI ETC... Ninde munyarwanda wigeze atema undi amuhora uko yavutse cg wigeze wumva hari umunyarwanda ushyamirana nundi ngo wowe usenga gutya nsenga uku,baterane amagambo nkuko ubu bimeze dupfa amadini??? ngaho munsubize
mubyukuri witegereje neza ugatekereza ibintu byamadini niyobokamana ni imwe munzira zubukoroni zakoreshejwe ndetse nubu zigikoreshwa kugirango benshi duhere mungoyi y ubukene tubure gukora ahubwo twirirwe munsengero nahandi nkaho (simbabujije gusenga arko mujye mumenya nibyo musenga nuwo musenga).
tujye tugerageza gusobanukirwa nibyo tubamo duhanganiranamo tutazi niyo biva
Benoit uzavuga uzaruha. uwo Bikira Mariya upfobya utyo ubundi wowe umurusha iki? Ko yabonekeye abantu benshi akaba ibyo avuga ntaho bitandukanye na Bibiliya, wowe umunenga umurusha Bibiliya? Ese ko yahanuwe n’abahanuzi wow urinde wo kumwanga? Nushaka uvuge ko twayobye ariko ntuzi ibyiza tumukesha. Jya wicecekera.
Na Leta izace inkoni izamba, ishyire kaburimbo muri iriya mihanda ijyayo.
Naho iby’imyemerere byo buri wese afite ubwenge bwo kwirebera ibizima!
Nubwo Abagatolika bigisha ko Maliya ari Nyina w’imana kandi bakamusenga,Bible siko ivuga.Imana y’abantu ni imwe gusa,SE wa YESU witwa Yehova.YESU ubwe yigishaka ko hariho imana imwe rukumbi (Yohana 17:3).YESU kandi yigishaga ko iyo mana imuruta (Yohana 14:28),akigisha ko iyo mana,ari nayo mana yacu (Yohana 20:17).Mwibuke ko imana idashobora gupfa.Nyamara YESU yarapfuye,azurwa n’imana.Iyo itabishaka,ntabwo YESU yashoboraga kwizura (.Abigishwa ba YESU,nabo ntabwo bigishaga ko imana yacu ari YESU.Ahubwo bigishaga ko YESU ari UMUGARAGU w’imana (Ibyakozwe 3:13),bakigisha ko YESU ari IKIREMWA cya mbere cy’imana,the first born of all creatures nkuko tubisoma muli Abakolosayi 1:15.Tujye tumenya ko abantu bose basenga mu buryo budahuye na BIBLE,imana itabemera (Matayo 15:9).Ntidugapfe kwemera ibyo Padiri na Pastor batubwiye.Ibyo ni Imana ubwayo ibidusaba (1 Yohana 4:1).
Urakoze cyane wowe witwa KARAKE Benoit.Abantu bapfa kujya mu madini batabanje gushishoza.
YESU ubwe yigishaga ko imana imuruta (Yohana 14:28).Ndetse akayisenga ayinginga kandi arira nkuko tubisoma muli Abaheburayo 5:7.
YESU yadusabye gusenga SE (his father) wenyine nkuko byanditse muli Matayo 4:10.
Nyamara abiyita Abakristo basenga YESU na MALIYA.This is bizarre.Ntabwo ari abakristu rwose kuko basenga mu buryo bunyuranye na BIBLE (Matayo 15:9).Bajye babanza bijye BIBLE aho gusakuza gusa batazi uko Bible ivuga.
nonese Benoit ninde wakubeshye ko Bikiramaria tumusenga???turamwiyambaza ngo adusabire Ku Mana ntago tumusenga,nonese nkuhe urugero ubu haricyo nshaka kukwaka kdi nzineza ko wumvikana na mama we siwe nabanza kugezaho icyo gitekerezo kugirango aze kubimvugira kuko naba nziko ari muntu wambere wumva cyane,nimururwo rwego rero twiyambaza umubyeyi Bikiramariya ,urakoze
ibyobintunbyizacyane ima na ikomeze ibashe
ni ukuri ibyobintunibyizacyane imana ibafashenibindibizaboneke


text:
Nk’uko byatangajwe n’Ikigo Nyarwanda cyita ku buhinzi bw’imboga n’imbuto (RHODA) cyaje guhuzwa n’ibindi byinshi bikora bimwe bikabyara ikigo cyitwa RAB, hagaragazwa ko ikinyomoro gishobora kugeza mu myaka iri hagati ya 15 na 20 kigitanga umusaruro.
Ikinyomoro ni igihingwa gikomoka muri Amerika y’Epfo, aho kiboneka mu bihugu nka Peru, Chili, Equateur na Bolivia.
Ni igihingwa kigira umubyimba utari munini cyane n’imizi miremire, kikaba gishobora kugira uburebure bugera kuri metero 6 mu gihe gikuze neza cyahawe ibyo gikeneye byose, kikarangwa no kumara imyaka myinshi kigitanga umusaruro.
Aya makuru avuga ko ibibabi byacyo bifite ishusho y’umutima, bikagira uburebure bushobora kureshya na santimetero 30 z’uburebure na santimetero 12 z’ubugari.
Aya makuru avuga ko kugira ngo ibinyomoro bishobore kuramba, ari ngombwa ko bihingwa ku butaka bufite ubuhehere buhagije, budakomeye cyane ku buryo bwemerera amazi n’umwuka kubwinjiramo bitagoranye.
Iki gihingwa gishobora guhingwa ahantu hose hari ubutumburuke buri hagati ya metero 3000 na metero 3000, kikaba gishobora no guhingwa ku butumburuke buri hasi y’ubu, ariko muri icyo gihe kigatanga umusaruro muke, kandi kikera utubuto duto.
Aya makuru avuga ko n’ubwo iki gihingwa gishobora kuba kirekire cyane, usanga uruti rwacyo rudakura ngo rugire umubyimba munini, bityo bikaba bigora cyane kuba cyashobora guhangana n’umuyaga mu buryo buhagije.
Ibi kandi bishobora no kuba ku mashami yacyo, bityo bikaba biba byiza iyo gihinzwe aho imiyaga idakunda kwibasira cyane.
Ikinyomoro gishobora kumara imyaka irenga 15 kigitanga umusaruro
Labels: ibinyomoro, imbuto, ubuhinzi